
La Distinció Maria Antònia Ferrer i Bosch 


Presentació 


La igualtat d'oportunitats entre les dones i els homes no s'aconsegueix 
només mitjançant el coneixement i l'aplicació de les lleis. Es constata dia 
a dia que persisteixen actituds discriminatòries, normes pautades, hàbits 
socials i culturals molt arrelats que impedeixen que aquest principi bàsic 
d'igualtat es dugui a la pràctica satisfactòriament. 

Per tot això, segueixen sent necessaris actes de reconeixement que 
facin visibles les aportacions de les dones en la defensa dels seus drets i 
en la promoció del coneixement sobre les desigualtats i les discriminaci- 
ons persistents. 

És per això que la Universitat Rovira i Virgili preveu les mesures 1.4 
i 1.5 del Pla d'igualtat entre els homes i les dones (2007-2010). Aquestes 
mesures consisteixen a celebrar un acte per reconèixer la persona o l'enti- 
tat de la societat civil i/o el departament o el centre de l'àmbit de la URV 
que s'hagi destacat per defensar els drets de les dones. 

En concret, amb l'eix 1 d'aquest Pla es preveuen una sèrie de mesu- 
res dirigides a visibilitzar el sexisme existent, a sensibilitzar i a crear un 
estat d'opinió favorable a la igualtat d'oportunitats entre homes i dones. 

El sexisme contravé els principis de llibertat, democràcia, justícia, 
igualtat i solidaritat que regeixen la nostra Universitat. El fet de reco- 
nèixer que la nostra comunitat forma part del problema ens impulsa a 
assumir la responsabilitat d'aportar-hi solucions. 

En aquest sentit, ens sumem a una de les línies del V Pla d'acció 
i desenvolupament de les polítiques de dones de l'Institut Català de les 

Dones a Catalunya. Aquest pla treballa per fer possible que es recone- 
guin les experiències de les dones en tots els àmbits i vol promoure un 
canvi cultural que propicii una nova manera d'entendre el pacte social 
entre dones i homes. 

És per això que s'incideix en mesures de sensibilització, formació, 
i recerca i coneixement de la realitat, i s'hi implica de forma especial els 
agents educatius, culturals i transmissors de valors. 

L'Observatori de la Igualtat fa seu aquest objectiu i treballa per 
materialitzar-lo en l'àmbit de la URV. Per això, vam considerar necessari 
que una de les accions a implementar fos donar-li forma a l'acte de reco- 
neixement previst en el Pla d'igualtat. 

Creiem en la importància de la visibilització de les dones i de les 
seves aportacions a la millora de la societat. És amb aquest objectiu que 
hem volgut posar un nom a la distinció instaurada. 

Amb el lliurament d'aquesta distinció es vol continuar sensibilit- 
zant sobre la necessitat de seguir treballant per eliminar les desigualtats 
existents i destacar la contribució que alguns membres de la comunitat 
universitària han fet a favor de la igualtat entre els homes i les dones. 

La distinció duu el nom de la Dra. M. Antònia Ferrer i Bosch (Tar- 
ragona, 1926). Buscàvem una persona de Tarragona que destaqués per 
haver estat vinculada amb la Universitat i per haver desenvolupat dife- 
rents iniciatives per promoure l'educació i el coneixement a la ciutat de 
Tarragona (és una dona amb una important dimensió de transferència 
de coneixement i molt vinculada a la vida acadèmica i científica de la 
Universitat). 

M. Antònia Ferrer es va llicenciar el 1949 en Filosofia i Lletres 
per la Universitat de Barcelona. El 1976 es va doctorar en Història per 
la mateixa universitat, de la qual va ser professora titular fins que es va 
jubilar. 

Ha investigat, sobretot, el pensament i la societat del món con- 
temporani. N'ha publicat nombrosos articles en revistes especialitzades i 
comunicacions presentades en congressos. 

Per M. Antònia Ferrer i Bosch, l'arragona sempre ha estat un punt 
de referència en els seus estudis i publicacions. La seva recerca s'ha adre- 
çat a conèixer l'univers que regia la societat clàssica. 

Un cop jubilada, ha dedicat el seu temps a recuperar el llegat cul- 
tural de Tarragona (sobretot del món romà). En són exemple els llibres 
Context europeu de la Reial Societat Arqueològica (1994), Tàrraco: mitologia 
i cultura religiosa (1997), Bacus dels ritus i dels rostres (2001) o, el més 
recent, Història de Tarragona, una ciutat mediterrània, publicat per Arola 
Editors el 2006. 

El Consell Assessor de l'Observatori de la Igualtat i diverses enti- 
tats de la societat civil faran propostes sobre les persones que reuneixin 
els requisits establerts en cada convocatòria d'aquesta distinció. 

El Consell es compromet a fer-ne difusió entre la societat civil i a 
implicar més agents perquè es duguin a terme propostes, polítiques, me- 
sures o recerques que donin suport a la tasca de les dones en la societat, 
a fi que es materialitzin els seus drets i es pugui assolir una societat més 
justa i igualitària. 


Bases 


Amb aquesta distinció es vol reconèixer les persones, les entitats, les ins- 
titucions o els col'lectius de la societat civil i del món acadèmic que, 
gràcies a la seva tasca, hagin fet visibles mesures que hagin comportat 
defensar els drets de les dones. 


1. La distinció consistirà en un guardó que explicitarà la causa del 
nomenament i la voluntat de la URV i de l'Observatori de la 
Igualtat a donar suport a les iniciatives preses en aquest sentit. 


2. Les propostes es tramitaran a través de l'oficina de l'Observatori 
de la Igualtat (avinguda de Catalunya, 35 — 43002 Tarragona), a 


través de l'imprès que es facilitarà en la mateixa seu. 


3. La distinció l'atorgarà la majoria de vots. Si algun dels mem- 
bres del Jurat no pot assistir a la reunió, podrà emetre el vot per 
escrit i trametre'l, certificat, a la presidenta. 


4. Les entitats o persones físiques que puguin rebre la distinció 
han d'estar vinculades a la província de Tarragona i han de tenir 
la seu en qualsevol ciutat o poble d'aquesta zona. 


Acta del jurat 2011 


Sessió: 1/2010 

Dia: 2 de febrer de 2011 

Hora: 11:00-13:00 

Lloc: Aula 513 (campus Catalunya) 

Assistència: Inma Pastor (presidenta), Montserrat Palau, Joana Zarago- 
za, Arantxa Tèvar (secretària) 


Es constitueix el jurat que ha de concedir la III Distinció M. Antònia 
Ferrer i Bosch. Per a aquesta edició, el jurat està format per la Dra. Encar- 
nació Ricart (presidenta), la Dra. Montse Palau, la Dra. Joana Zaragoza, 
la Dra. Inma Pastor i la Sra. Arantxa Tèvar (secretària), totes membres 
del Consell Assessor de l'Observatori de la Igualtat de la URV. 

La Distinció M. Antònia Ferrer i Bosch es crea el 2008, amb la 
finalitat de complir dues mesures del Pla d'igualtat 2007-10, aprovat pel 
Claustre de la URV el 24 de maig del 2007. Les mesures 1.4 i 1.5 del Pla 
d'igualtat entre els homes i les dones (2007-10) preveuen la celebració 
d'un acte de reconeixement a la persona, departament o centre de l'àmbit 
de la URV que s'hagi destacat per defensar els drets de les dones. La dis- 
tinció pren el nom de la Dra. M. Antònia Ferrer i Bosch, historiadora de 
la nostra universitat i nascuda a la ciutat de Tarragona el 1926, ciutat que 
ella ha donat a conèixer a través de les seves recerques i publicacions. 

D'entre les candidatures presentades, el jurat ha decidit atorgar la 
Distinció M. Antònia Ferrer i Bosch de l'any 2011, per unanimitat, a la 
Sra. Marta Selva Masoliver, presidenta de l'Institut Català de les Dones, 
del 2003 al 2011, i professora associada al Departament d'Estudis de 
Comunicació de la URV. 

De la trajectòria de la candidata, el jurat en vol destacar especi- 
alment l'impuls que ha donat a l'Institut Català de les Dones, que ha 
presidit del 2003 al 2011. Pel que fa a la recerca, s'ha dedicat a l'estudi 
dels llenguatges audiovisuals, especialment el cinema. Ha estat també 
vinculada a diverses universitats, ja que des del curs 1993-94 ha estat 
professora d'assignatures relacionades amb la imatge, la publicitat i el 
cinema a la UAB, UPF UOC i URV. Però Marta Selva s'inicia en aquest 
món dels llenguatges audiovisuals el 1976, quan funda i dirigeix la Coo- 
perativa promotora de Mitjans Audiovisuals Drac Màgic. Des d'aquesta 
entitat produeixen activitats i materials didàctics per a alumnat de pri- 
mària i secundària, i també per a la formació del professorat. 

Durant l'etapa al capdavant de l'ICD, redacta el V Pla de polítiques 
de dones 2005-07, que aporta un diagnòstic profund de la situació feme- 
nina al país, i el VI Pla 2008-11, que intervé sobre cinc eixos: la transver- 
salització de totes les mesures polítiques que s'adoptin, els canvis culturals 
per transformar estructures i models patriarcals, la participació, reorga- 
nització dels treballs i noves polítiques dels temps, la qualitat de vida i 
cohesió social, i la intervenció integral contra la violència masclista. 

El jurat entén que, en la persona de Marta Selva, hi conflueixen 
dues línies de treball que li fan merèixer que una institució científica 
i acadèmica com ara la URV la consideri defensora dels drets de les 
dones. D'una banda, el jurat li vol reconèixer l'activitat vinculada a la 
docència i la recerca desenvolupada al llarg de molts anys en diferents 
institucions públiques i privades. En aquesta tasca ha seguit una línia 
de denúncia de la invisibilitat de les dones i, al mateix temps, de recu- 
peració d'històries i imatges de dones, feina necessària per eliminar el 
biaix sexista encara existent en l'àmbit del món audiovisual i cinema- 
togràfic. D'altra banda, el jurat considera que la seva línia de treball di- 
vulgatiu està en consonància amb un activisme necessari per garantir la 
defensa dels drets de les dones. Aquest activisme, doncs, es converteix 
en compromís polític al capdavant d'un organisme públic que impulsa 
i enforteix durant els anys que el lidera. 

El jurat entén que la tasca de la Sra. Marta Selva Masoliver al cap- 
davant de l'Institut Català de les Dones per convertir-lo en òrgan res- 
ponsable d'acció i desenvolupament de les polítiques de dones, que s'han 
d'aplicar a tots els àmbits de govern, així com el compromís de la candi- 
data amb la docència a la URV des del 2007 la fan adient de rebre aquesta 
distinció. 

Nascuda a Barcelona el 1953, Marta Selva es va llicenciar en Filosofia i 
Lletres per la Universitat Autònoma de Barcelona. Conjuntament amb 
Isabel Segura, va dur a terme la seva tesina de llicenciatura —la primera 
redactada entre dues persones— sRevistes de Dones 1846-19350 i ob- 
tingué la qualificació d'excel'lent per unanimitat. Una altra de les seves 
primeres investigacions —amb una beca de l'Instituto de la Mujer— va 
ser eLa imatge de les dones en el cinema històric del franquisme-. 

Ha estat docent, a la Universitat Oberta de Catalunya, de l'assigna- 
tura Antropologia Visual i, a la Pompeu Fabra, de l'assignatura Especta- 
cle Televisiu. A la Universitat Autònoma de Barcelona, on va començar 
a fer classe, hi va impartir diferents matèries del Departament de Comu- 
nicació Audiovisual i Publicitat. També a la Universitat Rovira i Virgili 
ha impartit l'assignatura Teoria i Anàlisi cinematogràfica i televisiva. 

La seva faceta de persona d'acció es manifesta en el compromís 
amb la Cooperativa Promotora de Mitjans Audiovisuals Drac Màgic, 
que dirigeix i gestiona intensament del 1976 al 2003. A Drac Màgic, 
l'activitat creativa i les noves idees per formar en llenguatges i en cultura 
audiovisuals produeixen activitats i materials didàctics per a professorat i 
alumnat de primària i secundària. 

Marta Selva codissenya campanyes de divulgació cinematogràfi- 
ca a diverses poblacions de Catalunya, curtmetratges, o l'aplicació de la 
campanya de normalització lingúística a través del cinema a les escoles. 
Elabora, conjuntament amb l'equip de Drac Màgic, el Cicle d'Història, 
Filosofia, Literatura, Art i Música a Través del Film per a l'Etapa de 
Secundària. 

El 1993, des de Drac Màgic, neix una nova iniciativa, que al cap 
de dinou anys avui encara és viva i sòlida. És la Mostra Internacional de 
Films de Dones de Barcelona. Marta Selva la codirigeix amb Anna Solà 
durant onze anys. 

Mentrestant fa ponències i comunicacions a congressos i jornades, 
i escriu articles i capítols de llibre sobre la relació de les dones amb el 
cinema, la publicitat i els mitjans de comunicació. És coautora dels llibres 
Cinema i ensenyament i De los que aman: el cine de Isabel Coixet. 

Participa en la Comissió Assessora per a la Reforma Educativa del 
Departament d'Ensenyament i en la Comissió Assessora per a l'Adjudi- 
cació de Subvencions a la Producció Cinematogràfica del Departament 
de Cultura. També ha estat, del 2000 al 2003, vicepresidenta del Fòrum 
d'Entitats del Consell Audiovisual de Catalunya. 

Marta Selva arriba el 2003 a la Presidència de l'Institut Català de 
les Dones, amb el govern tripartit a la Generalitat de Catalunya. El pac- 
te del Tinell —signat per les formacions polítiques PSC, ERC i ICV- 
EUiA— inclou el paper que ha de tenir l'Institut com a òrgan respon- 
sable d'acció i desenvolupament de les polítiques de dones, que s'han 
d'aplicar a tots els àmbits de govern. 

Impulsa activament que es crei l'Institut Interuniversitari d'Estudis 
de Dones i Gènere, que neix dels grups de recerca de set universitats 
catalanes. L'Institut imparteix, des de fa quatre anys, el màster oficial en 
Estudis de Dones, Gènere i Ciutadania, que en el curs 2010-11 seguei- 
xen 200 persones. 

Les polítiques de dones 
Marta Selva 
8 de març de 2011 
Benvolgudes i benvolguts, 


Abans que res voldria expressar el meu agraiment a la Universitat Rovira 
i Virgili i, en especial, a l'Observatori de la Igualtat pel reconeixement 
que avui m'atorgueu, amb el benentès que —comptant per endavant amb 
el vostre vistiplau— l'haig de fer extensiu a un conjunt de persones —do- 
nes i homes— que van assumir el compromís de treballar per fer realitat 
les polítiques de dones en tota la tasca —normativa, legislativa, progra- 
màtica. ..— de l'acció de govern. Des dels dirigents polítics, consellers 
i consellera que van confiar en mi i en l'equip de direcció que hauria 
de tirar endavant la feina encomanada —Anna Solà, Mercè Fernàndez, 
Isabel Segura, Conxa Royo, Esperança Permanyer, Elena Fuses, Isabel 
Sales, Lola Santacatalina, Alícia Gamundi, Rosa Altimiras, Rosa Amo- 
rós, M. Josefa Reverter—, fins a les responsables d'igualtat i polítiques de 
dones dels partits del Govern —que anomenàvem, afectuosament, dles 
tripartitess—, el radi d'influència de les quals va suposar, al seu torn, la 
implicació d'altres persones situades en altres àmbits del govern catala- 
nista i d'esquerres. Perquè, efectivament, durant els darrers set anys, mol- 
tes dones i homes van assumir el compromís de fer efectiu l'acord que es 
va signar en el Palau del Tinell el 2003 i el pacte de l'Entesa el 2006. 
Amb anterioritat a aquesta data i en els dies posteriors al resultat 
de les primeres eleccions que van donar majoria al govern catalanista i 

d'esquerres, representants dels tres partits, de manera il'lusionada i amb 
visió de canvi, van dibuixar el full de ruta d'allò que s'havia d'assumir 
en matèria de polítiques d'igualtat. Em refereixo a dones amb noms i 
cognoms que havien treballat, des de feia anys, pels drets de les dones, 
des de la seva militància feminista, en el seu partit i en el moviment 
de dones: Carme Porta (ERC), Lourdes Mufioz (PSC) i Maria de la 
Fuente (ICV-EUiA). El full de ruta que van elaborar responia a les pro- 
postes contingudes en els tres programes electorals respectius, que no 
naixien justament en la nit electoral, sinó que venien d'un llarg trajecte 
de pràctica política, institucional i associativa des del que referenciar la 
seva proposta per al nou govern, un trajecte que, amb la desconfiança 
d'alguns coreligionaris, però també amb la rotunda convicció d'altres, es 
va concretar en els seguents objectius: apoderar institucionalment l'Ins- 
titut Català de la Dona (després Institut Català de les Dones), impulsar 
el Pla de polítiques d'igualtat (de caràcter transversal i amb pressupost 
consignat), fer realitat la llei contra la violència vers les dones (finalment: 
la Llei 5/2008 del dret de les dones a eradicar la violència masclista i el 
Projecte de llei per a una nova ciutadania i igualtat efectiva de dones i 
homes, aprovat pel Govern i presentat al Parlament, on va ser admès a 
tràmit però on, per motius de calendari, no va ser pres en consideració). 

Amb tot, quedaven per bastir les propostes que després haurien 
d'orientar el dia a dia d'un treball en què la perspectiva de gènere i de les 
dones havia d'introduir-se en el corrent principal de les polítiques públi- 
ques del Govern, amb la consegúent proposta d'implantació territorial 
i d'aplicació transversal en totes les actuacions i en tots els àmbits, tot 
comptant amb la participació de les associacions de dones i del movi- 
ment feminista. Va ser també posada sobre la taula l'exigència de reco- 
nèixer la diversitat femenina, la diversitat social, el cicle vital, la condició 
física, l'orientació sexual, la diversitat cultural i la territorial. 

En aquest sentit el primer pas simbòlic, però important, va ser 
canviar de nom. L'Institut Català de la Dona va passar a dir-se Institut 
Català de les Dones. El canvi del singular al plural condensava el posici- 
onament institucional de les polítiques de dones que l'Institut Català de 
les Dones es comprometia a promoure. El que preteníem era dur a terme 
un treball guiat per l'exigència de bastir unes polítiques amb el fer i el 
sentir de l'autoritat femenina, o el que és el mateix: situar les dones com 

a subjectes actives de la política tot reconeixent el dret a que les políti- 
ques públiques es pensessin des del reconeixement de la diferència de ser 
homes i dones en el viatge cap a la igualtat efectiva. Tot això, imaginant 
el nostre país des de la realitat de les dones i els homes, reconsiderant la 
centralitat androcèntrica que el patriarcat pretén imposar. 

El plural tenia, doncs, la voluntat de reconèixer el lloc i els subjectes 
dels quals parteix la legitimació de /a polífica i també de reconèixer les 
seves destinatàries. 

Com diu Rosario Castellanos al seu llibre Mujer que sabe latín: 


La palabra es la flecha que da en su blanco. Sustituirla por otra es traicio- 
nar la cosa que aspiraba a ser representada plena y fielmente, con nitidez, con 
precisión y no a que se le esbozara a grandes rasgos confusos, con la brocha 
gorda del pintor de burlas (...J El sentido de la palabra es su destinatario (...J 
estableciendo así la relación del diàlogo que sólo es posible entre quienes se 
consideran y se tratan como iguales y que sólo es fructífero entre quienes se 
quieren libres. 


Aquesta és la perspectiva que animava el treball de construir acords 
i la seva traducció en lleis, programes i accions imprescindibles per bastir 
les polítiques de dones: diagnòstics i avaluacions amb agregadors desa- 
gregats per sexe, planificació estratègica d'objectius i actuacions, i previ- 
sió de mecanismes que permetessin afrontar solucions davant la crònica 
invisibilitat dels desitjos, les necessitats i les expectatives de les dones 
que cap govern anterior —si no és que ens remuntem als anys trenta del 
segle passat— no havia tingut en compte, més enllà de gestos declaratius 
i actuacions autolaudatòries. És cert que l'ambició era alta, però també 
ho era —i avui encara ho és més— l'exigència de les dones per veure re- 
conegut el seu paper en la societat i garantit el seu dret a exercir la plena 
ciutadania. 

El canvi de paradigma en el reconeixement de la centralitat de les 
dones havia de tenir també, en aquest període que iniciàvem, un lloc i 
unes paraules per pronunciar-lo. Com deia Fina Birulés, al final de la 
seva conferència pronunciada, en el marc de l'acte institucional, el 8 de 


març del 2004: 

I no cal oblidar que no es pot inaugurar un món nou sense paraules i formes 


noves. 


Les dues coses les teníem a mà. Érem conscients que heretàvem —i 
no representàvem— una genealogia de coneixements que tenia, al nostre 
país, una àmplia trajectòria que s'havia iniciat en les primeres Jornades 
Catalanes de la Dona del 1976 i que havia produit l'eclosió de la presa 
de consciència que feia evident allò que vint anys després es va visualitzar 
com a divisa de la seva celebració: eLes dones sabem i ho volem fer saber.o 
També heretàvem un marc institucional: el de l'Institut Català de la Dona, 
creat el 1989 a partir del lideratge de Joaquima Alemany, i un conjunt de 
fites assolides en l'àmbit de l'estructuració administrativa, pressupostària i 
normativa que vam comprometre'ns a ampliar i a aprofundir. 

Ens sabíem deutores, també, de tot el que havien mobilitzat els 
feminismes en els darrers quaranta anys, al nostre país, en tots els àmbits: 
reivindicacions, debats, questionament dels rols assignats, crisi, mobilit- 
zacions, pluralitat de veus i posicionaments, unions noves, divergències, 
dobles militàncies, dones immigrades que desafiaven la seva invisibilitat, 
pràctiques del feminisme en les institucions, drets sexuals i reproductius, 
drets econòmics, dones rurals i dones urbanes, teories de la diferència i 
de la igualtat, teoria queer... Fins al punt que avui les dones de Catalunya 
—moltes dones— no solament ho sabem i ho volem fer saber, sinó que 
sabem que sabem —parafrasejant, novament, els eslògans de les jornades 
feministes. 

L'articulació i autoconsciència d'autoritat femenina que ha pres cos 
i que ha marcat distàncies respecte a la pràctica hegemònica de l'exercici 
del poder, l'emergència i la visibilitat de fils entrellaçats en nous teixits 
que acullen la discrepància amb el patriarcat, la insubmissió i la prolífica 
actitud de revolta dels feminismes —en el sentit que Julia Rristeva ha 
desvelat de manera tan diàfana en el seu llibre E/ porvenir de una revuel- 
ta—, han estat essencials per configurar un espai per a les polítiques de 
dones. Diu Rristeva: 


Los pensamientos o las escrituras de la re-vuelta tratan de encontrar una repre- 
sentación —un lenguaje, un pensamiento, un estilo— para esta confrontación 
del hombre con la unidad o el límite de la ley, del ser y del sí mismo (... Ja la que 
el hombre accede en el goce. (...J En la medida que se trata de una mutación 
de la relación del hombre con el sentido (...l, esta re-vuelta cultural concierne 

intrínsecamente a la vida de la ciudad, y tiene, en consecuencia, implicaciones 
profundamente políticas, plantea la cuestión de otra política. (Julia Rristeva 
(2000). E/ porvenir de una revuelta. Barcelona: Seix Barral. (Pàg. 27.)J 


No seria just eludir —i encara menys en l'escenari en què ens tro- 
bem— el reconeixement al fructifer treball d'investigació i formació que, 
des del mestratge universitari, han dut a terme, des dels estudis de dones 
i gènere, equips vinculats a l'àmbit historiogràfic, literari, artístic, cientí- 
fic, sociològic... a les ciències polítiques, a l'urbanisme, a les ciències de 
la salut, al dret, a la psicologia, als estudis de comunicació i a les ciències 
ambientals. Tots han proporcionat —i segueixen fent-ho— eines fona- 
mentals per clarificar, construir i posar paraules a un saber i un fer que la 
política pública ja no pot deixar de banda. Sabem que /es po/ífiques no són 
neutres i les investigadores i professores, i els investigadors i professors ja 
ho sabem, i el que és més important: ara també sabem que sabem. 

L'existència d'institucions com ara l'Observatori de la Igualtat de 
la Universitat Rovira i Virgili i el compromís amb la creació i les ac- 
tivitats de l'Institut Interuniversitari d'Estudis de Dones i Gènere, de 
les investigadores de totes les universitats catalanes, són materialitza- 
cions d'aquesta pràctica transformadora que es compromet a construir 
coneixement així com a transferir-lo a la societat, de manera dialogada 
i en una pràctica relacional que reverteixi també en una millor qualitat 
de la llibertat femenina, perquè aquella po/ífica nova de què parla Julia 
Rristeva faci possible allò que la doctora Montserrat Palau destacava en 
el darrer paràgraf de la seva intervenció en recollir l'any passat aquesta 
menció: 


Viure la meva diferència, les meves diferències, com a dona i catalana, i que això 
no comporti una lesió dels meus drets (...J el meu desig és que les nenes d'ara, 
vosaltres i jo mateixa, totes les generacions presents i futures, en una societat 
més justa, siguem dones i catalanes lliures i independents. 

del Dia Internacional de les Dones:' 


Berta Ramos 


El 2011 —any que commemorem el centenari d'aquesta celebració— fa 
cent anys que la científica polonesa Marie Curie, nascuda el 1867, va 
rebre el Premi Nobel de Química, cen reconeixement als seus serveis en 
el progrés d'aquesta ciència, pel descobriment dels elements radi i poloni, 
l'aillament del radi i l'estudi de la seva naturalesa i compostos-. 

Llicenciada en matemàtiques i en física —carrera, aquesta última, en 
la qual va ser la millor estudiant de la seva promoció—, va superar les bar- 
reres de l'època, que li van negar un lloc per investigar a la Universitat de 
Cracòvia, perquè era una dona, i va ser també pionera a fer un doctorat. 

El 1903 havia estat guardonada amb el Premi Nobel de Física, 
compartit amb Pierre Curie —el seu marit— i amb Henri Becquerel, 
sen reconeixement als extraordinaris serveis rendits en les seves investi- 
gacions conjuntes sobre els fenòmens de radiació descoberta per Henri 
Becquerels. Marie Curie fou la primera persona a qui es van concedir 
dos premis Nobel en dues categories diferents. 

També enguany fa 80 anys que la Constitució espanyola del 1931 
va establir el sufragi universal masculí i femení, i va convertir les dones 
de l'Estat espanyol en ciutadanes de ple dret, d'acord amb el principi 
d'igualtat política. 

1 Aquest text correspon a la conferència impartida el 10 de març del 2011, a la sala d'actes del De- 
partament de Cultura a Tarragona, titulada 4100 anys de celebració històrica del Dia Internacional 


de les Dones,. La conferència fou pronunciada a partir d'una invitació de l'Institut Català de les 
Dones per celebrar el 8 de març. 

Del debat sobre el sufragi femení a les Corts Constituents de la Se- 
gona República, en destaca Clara Campoamor, diputada del Partit Radi- 
cal, advocada i activista feminista. Va defensar les dones com a persones 
racionals, autònomes i lliures. 

El debat al Parlament va ser dur, davant els intents repetits d'ajor- 
nar la decisió de donar el vot a la meitat de la població: uns s'hi oposaven 
per principis i altres —diputats homes i les diputades Victoria Rent i 
Margarita Nelllen— per por del vot conservador femení. 

Clara Campoamor va dir que la República es desqualificaria a si 
mateixa com a règim democràtic, si no aprovava el dret de les dones a 
votar. Va dir: 


El primer artículo de la Constitución podría decir que Espafia es una Repúbli- 
ca democrútica y que todo el poder emana del pueblo, para mí, para la mujer, 
para los hombres que estiman el principio democrútico como obligatorio, este 
artículo no diría més que una cosa: Espafia es una república aristocrútica de 
privilegio masculino. Todos sus derechos emanan exclusivamente del hombre. 


A Catalunya, les dones van votar per primer cop el 1933, en un 
referèndum a Canet de Mar. 

Centrant-nos en el 8 de març, hi ha hagut diferents matisos en ba- 
tejar el nom del dia. Ara, a Catalunya, parlem de la commemoració del 8 
de març com a Dia Internacional de les Dones, en plural. 

Tot i que ens identifiquem per una situació de discriminació en di- 
ferents graus, les dones som diferents, pensem i actuem de manera dife- 
rent, les situacions que vivim arreu del món són diverses i els moviments 
feministes que han existit, també. 

Abans en dèiem Dia Internacional de la Dona i també —posant 
l'accent en la classe social— Dia Internacional de la Dona Treballadora. 

Michelle Bachelet —expresidenta de Xile i ara directora executiva 
d'una nova entitat específica de l'Organització de les Nacions Unides 
presentada oficialment aquest mes de febrer: ONU Dones— ha batejat 
la diada com a Jornada Internacional dels Drets de la Dona. 

En les tres últimes dècades, historiadores canadenques, italianes, 
americanes i espanyoles han investigat sobre els orígens de la com- 
memoració —la qual cosa és, també, una manera d'aprofundir en la 
història de les dones. Í, per falta de proves del fet al'ludit, han contradit 

la versió establerta fins a principi dels anys vuitanta com a motiu per 
instaurar la diada. 

Guardo un fullet del 1980 —publicat a Tarragona amb motiu del 
Dia Internacional de la Dona Treballadora i firmat pel Bloc Feminista, 
CCOO i l'Associació Catalana de la Dona— que recull la versió del 
moment: que recordàvem que 129 obreres que feien vaga reclamant els 
seus drets van morir cremades en una fàbrica tèxtil de Nova Yort el 1908. 
Una altra versió situa aquest fet el 1857, però la historiadora del Canadà 
Renée Còté tampoc no n'ha trobat proves documentals. 

Segons els estudis realitzats fins ara, el que va passar el 1857 va ser 
la realització d'una marxa convocada al mes de març pel sindicat de cos- 
tureres de la companyia de Lovver East Side de Nova Yorhe. Reclamaven 
una jornada laboral de només 10 hores. 

Al cap de deu anys, també al març, les planxadores de colls de la 
ciutat de Troy, de l'estat de Nova Yorl, van formar un sindicat i van fer 
una vaga per demanar que els augmentessin el salari. 

La història del 8 de març reuneix situacions i fets, entre la segona 
meitat del segle XIX i les primeres dècades del segle XX, que formen un 
escenari polític i social complex i ric: la lluita pel sufragi femení a paisos 
d'Europa i a Nord-amèrica, un sufragi que a l'altre costat del món —a 
Nova Zelanda el 1893 i el 1902 a Austràlia (aquí de manera restringi- 
da)— ja s'hi havia implantat. 

També, el creixement del sindicalisme entre les obreres en aquells 
indrets i a Llatinoamèrica, la lluita entre sufragistes i socialistes —em- 
marcats, tots ells, en el naixement dels ismes: liberalisme, socialisme, 
anarquisme, comunisme—, la Primera Guerra Mundial, i la Revolució 
Russa. 

El que és clar és que les treballadores de la indústria tèxtil dels Es- 
tats Units van tenir un paper important en el naixement de la celebració. 
El 1909 les de la Companyia de Bruses Triangle, també a la ciutat de 
Nova Yorh, van protagonitzar una gran vaga, coneguda com Ja sublevació 
de les vint mil —pel nombre de treballadores i treballadors d'altres fàbri- 
ques que els van donar suport—, que va tenir molta repercussió pública. 

El Sindicat Internacional de Treballadors del Vestit va iniciar una 
vaga en solidaritat amb les dones acomiadades de Triangle, i també els 
van fer costat el Moviment de Dones Nord-americà, la Lliga Nacional 

de les Dones Sindicalistes, sufragistes, socialistes i dones de la burgesia. 
Al febrer del 1910 es posa fi a la vaga, i la gran majoria de treballadores 
torna a la fàbrica sense haver aconseguit totes les demandes. Particular- 
ment, les que reclamaven la instal-lació de sortides d'emergència, escales 
de seguretat i l'aixecament de la prohibició de tenir les portes obertes del 
recinte durant la jornada laboral. 

Al març del 1911 aquelles mancances van resultar mortals: un in- 
cendi va destruir gran part de les instal'lacions de Triangle, van morir 
146 dones i moltes van quedar ferides. Els diaris van assenyalar com a 
culpable un treballador que fumava. La Lliga Nacional de Dones Sindi- 
calistes va començar una campanya perquè es legislés contra els incendis 
i se'n protegissin les treballadores. Així ho explica la historiadora Ana 
Lau. 

Els orígens de la commemoració estan també lligats als partits soci- 
alistes d'Europa i els Estats Units. Allà, des del 1908 les dones del Partit 
Socialista van organitzar una jornada de reflexió i acció: VVomans Day. 
La primera va tenir lloc el 1908, al teatre Garriclt de Chicago, per fer 
campanya a favor del sufragi femení i contra l'esclavitud sexual, i se'n van 
continuar fent fins al 1914. 

El 1910 a Copenhaguen, a la Segona Conferència Internacional 
de Dones Socialistes —llavors l'organització obrera femenina més im- 
portant d'Europa—, la dirigent socialista (i després dirigent comunista) 
Clara Zetlàin —que en el seu ideari supeditava la causa de les obreres, 
com a dones, a la lluita de classes— dóna suport a la proposta de dedicar 
un Dia a la Dona Treballadora, presentada per dues delegades del Partit 
Socialista Nord-americà: Lena Morrovy i May VVord. 

La resolució deia que, eseguint l'exemple de les camarades nord- 
americanes, d'organitzar el VVoman's Day, la diada havia de servir per 
promoure el sufragi entre les obreres, entre altres reivindicacions. Hi ha 
una altra versió de la història que diu que va ser la mateixa Clara Zetlin 
qui ho va proposar. Sigui com sigui, la iniciativa es va aprovar. 

I ara fa cent anys, el 1911, es va celebrar per primer cop la diada el 
19 de març a alguns paisos d'Europa: Alemanya, Àustria, Dinamarca i 
Suissa. Es commemorava una revolta de les dones a Prússia per dema- 
nar el dret al vot, el dret al treball i la igualtat d'oportunitats per exercir 
càrrecs públics. 

D'acord amb la UNESCO —com declara la directora general de 
l'organisme internacional, Irina Botova—, el 2011 celebrem el centenari 
d'aquesta primera celebració conjunta, a quatre paisos, amb una Jornada 
Internacional de les Dones. 

Al cap de dos anys, el 2 de març del 1913, a Rússia, les dones van 
celebrar per primer cop el Dia Internacional de les Obreres, sota les ban- 
deres del moviment pacifista, a les portes de la Primera Guerra Mundial. 

El moviment pacifista va néixer a final del segle XIX com a resposta 
a la militarització dels paisos i a la presència constant de la guerra. Les 
manifestants russes van ser fortament repremides per la policia tsarista i 
algunes organitzadores van ser deportades a Sibèria. 

Definitivament, el 1977 l'Assemblea General de les Nacions Unides 
estableix el 8 de març com a Dia Internacional de les Dones. Per tot el 
que hem vist, com passa amb altres dates simbòliques, aquesta jornada ha 
nascut, doncs, de diferents fets històrics que n'han estat els precedents. 

Tots ells evidencien el protagonisme de les dones al llarg de la histò- 
ria, un protagonisme que s'ha reflectit a través d'experiències col'lectives 
o de veus que s'alçaven, un protagonisme que sovint ha quedat relegat en 
els relats oficials, els relats que hi ha disponibles. Segons la historiadora 
Mary Nash, el poder jeràrquic de gènere (entès, aquest concepte, com la 
construcció cultural i històrica de com han de ser els homes i les dones, 
el concepte social establert) ha estat contestat sempre per estratègies de 
resistència i subversió femenina. 

Un imaginari col'lectiu negatiu sobre les dones influia en la con- 
tinuitat de la seva subordinació social, la identitat col-lectiva justificava 
la privació de drets, la reclusió en l'àmbit domèstic i la negació del dret 
a la ciutadania política, entès com el dret a votar i a intervenir en els 
assumptes públics. 

En cada moment, dones de diferents paisos i cultures, a través de 
diferents moviments, van questionar i renegociar les limitacions de les 
normes de gènere vigents, per tal d'aconseguir més quota de drets i d'au- 
tonomia. Així s'estudia ara la història de les dones i de gènere: de manera 
global. 

cl en quina situació estaven les dones a Occident, una mica abans i 
una mica després de l'any del centenari, el 19112 Mary Nash diu que el 

nou món industrial, consolidat al llarg del segle XIX, va ser una fàbrica 
ade gèneres construida de forma paral'lela a la modernitat. 

La societat burgesa emergent es regia pel discurs de la domesticitat, 
recloia les dones a casa i els assignava el paper d'esposes i mares, mentre 
que el desenvolupament industrial i el liberalisme va crear l'arquetip de 
l'home com a ésser treballador, cap de família i proveidor de l'economia 
familiar, ciutadà i figura pública. Les lleis regulaven la subordinació fe- 
menina a Alemanya, Itàlia, França, la Gran Bretanya, els Estats Units, 
Espanya i Catalunya. 

El 1860 la feminista francesa Marie Deraismes criticava l'ideal de 
dona com a àngel de la llar: 


De tots els enemics de la dona, jo us dic que els pitjors són els que insistei- 
xen a dir que la dona és un àngel. Dir que la dona és un àngel és imposar-li, 
d'una manera sentimental i admiradora, tots els deures, i reservar-se per a si 
mateix tots els drets. És pressuposar que la seva especialitat és l'autoanul'lació, 
la resignació i el sacrifici, és suggerir-li que la major glòria d'una dona, la seva 
major felicitat, és immolar-se per les persones que estima. És a dir, que ella 
respondrà a l'absolutisme amb la submissió, a la brutalitat amb la docilitat, a la 
indiferència amb la tendresa, a la inconstància amb la fidelitat, a l'egoisme amb 
la devoció. 


Aquesta serà l'essència de la ideologia franquista, a casa nostra, a 
partir del 1939. 

A l'altre costat de l'Atlàntic, nou anys abans, el 1851, Sojourner 
Truth va ser una pionera de les feministes afroamericanes. Exesclava ne- 
gra i abolicionista, des de la religió va reivindicar el dret a la igualtat com 
a dona i com a treballadora, en el pol oposat al model de domesticitat i 
feminitat associat a les seves col'laboradores blanques de classe mitjana. 

En el Congrés de la Dona celebrat el 1851, a Alron, a l'Estat 
d'Ohio, hi va pronunciar un discurs cèlebre, on va explicar l'opressió pa- 
tida com a esclava i com a dona: 


iMireu-mel jMireu el meu braçt He sembrat i he plantat, he portat la collita al 
graner i cap home no podia avançar-me. 4Í no sóc, jo, una dona2 jPodia treballar 
tant com un homel He criat cinc fills i els he vist venuts com a esclaus, i, quan 
vaig plorar amb el dolor d'una mare, ningú, excepte Jesús, no em va escoltar. 41 
no sóc, jo, una dona2 

Per a les feministes blanques i negres del segle XIX era important 
interpretar els textos sagrats de manera que l'autoritat divina establís el 
principi d'igualtat. Per això, a final de segle, Elizabeth Cady Stanton va 
dirigir una nova versió de la Bíblia, la Bíblia de la Dona, que rellegia els 
textos sagrats originaris i elaborava una redacció no misògina dels docu- 
ments més importants del cristianisme. 

Tot i la realitat de les dones treballant a les fàbriques, l'obrerisme 
internacional participava majoritàriament, com la burgesia, de la imatge 
de la dona com a mare i esposa. 

El 1868 obrers tèxtils d'Igualada van escriure, a la Junta Revoluci- 
onària, que la mà d'obra femenina representava un desafiament al poder 
masculí. Deien: 


Un altre inconvenient és que aquestes dones, posades i preferides en el lloc 
d'operaris, per bé que se les considera mares, filles, esposes, és fàcil veure el seu 
orgull i predomini respecte als seus pares, marits i germans, i d'aquí vénen els 
insults, les injúries, els menyspreus, les sentències de gandul i mandrós con- 
tra les persones que en un altre cas estimarien i respectarien, i impossibiliten 
aquestos, en tan trista situació, de poder renyar a aquelles pels seus defectes i 
errors. Aquest inconvenient dóna com a precisa consequència la discòrdia o 
immoralitat de les famílies dels operaris. 


Continuant en el món obrer i traslladant-nos en el temps a la 
Guerra Civil, l'organització anarquista Mujeres Libres proposava una 
doble lluita: una lluita antifeixista revolucionària anarquista i una lluita 
feminista, tot i que rebutjava (és el cas de Federica Montseny) el terme 
feminista perquè el considerava burgès. 

Però el més interessant és que van reivindicar allò que no era habi- 
tual en mitjans obrers, és a dir, basar la llibertat de la dona en el desen- 
volupament de la seva independència psicològica i de la seva autoestima. 
La militant Suceso Portales va dir: 


El hombre revolucionario que hoy lucha por su libertad sólo combate contra 
el mundo exterior. Contra un mundo que se opone a sus anhelos de libertad, 
igualdad y justicia social. La mujer revolucionaria, en cambio, ha de luchar en 
dos terrenos: primero por su libertad exterior, en cuya lucha tiene al hombre de 
aliado por los mismos ideales, por idéntica causa, pero, ademús, la mujer ha de 

luchar por la propia libertad interior, de la que el hombre ha disfrutado ya desde 
siglos. Y, en esta lucha, la mujer esté sola. 


Dèiem que a la societat industrial creada al segle xix hi pervivia la 
desigualtat. En les dècades segúents, gradualment es van anar derogant 
lleis discriminatòries, tot i que continuaven funcionant els mecanismes 
informals de control social que confirmaven les dones en una situació 
subalterna. 

Amb la creixent secularització de la societat, el discurs imperant 
va canviar les explicacions religioses per explicacions sobre la diferència 
sexual, basades en la naturalesa i sancionades per l'autoritat moderna: la 
ciència. 

Els estudis científics sobre la diferència humana i la diferenciació 
hereditària van provocar un gran debat europeu sobre la desigualtat de 
gènere. Molts creien que la reproducció era la base primordial de la fun- 
ció corporal de la dona, i la maternitat el seu únic destí. Les dones, natu- 
ralesa, els homes, raó i cultura. 

La capacitat intel'lectual de les dones va ser objecte de debat a Eu- 
ropa i als Estats Units. La feminista espanyola Concepción Arenal va 
polemitzar amb algunes figures científiques i deia: 


Ni el estudio de la fisiologia del cerebro ni la observación de lo que pasa en el 
mundo autorizan para afirmar resueltamente que la inferioridad intelectual de 
la mujer sea orgànica, porque no existe donde los dos sexos estún igualmente 
sin educar, ni empieza en las clases educadas, sino donde empieza la diferencia 
de la educación. 


La societat evoluciona i, després de la Primera Guerra Mundial, 
sorgeix l'arquetip femení de la dona moderna. Havien quedat demostra- 
des, durant la guerra, les aptituds de les dones en la producció, en les in- 
dústries de guerra i en la resistència a la rereguarda, i eren respectades. 

La dona moderna, en els anys vint, era una egarçonne-, una noia jove, 
bohèmia, amb el cabell curt, que vestia robes masculines, i va ser el símbol 
de la dona alliberada, activa, que escandalitzava pel seu desig de llibertat 
sexual i que tenia un projecte de vida propi. Fins llavors s'havia negat el dret 
a la individualitat femenina i a la construcció de la trajectòria personal. 

Més endavant, en el període d'entreguerres, tant a l'Amèrica del 
Nord com als paisos europeus —cada lloc amb les seves diferències—, el 
model de doza nova incorpora de nou, com a centrals, els conceptes de 
matrimoni i maternitat, i els fa complementaris a la carrera professional 
i a les activitats extradomèstiques. 

La racionalització productiva pròpia del desenvolupament econò- 
mic fa que les tecnologies s'apliquin a l'àmbit domèstic (amb la nevera, 
l'aspiradora, la rentadora), aquestes tecnologies fan la feina de casa més 
fàcil a les dones, que tenen doble jornada: la domèstica i la laboral. El 
discurs es va adaptar als nous temps, però el sistema va continuar negant 
la igualtat real. 

He intentat fer unes pinzellades històriques de la situació de les 
dones en el període precedent i posterior al 1911. Hi va haver moltes 
més figures —dones (tenim la nostra pròpia genealogia), homes i mo- 
viments— que van creure en la igualtat i van contribuir al progrés de la 
situació del segon sexe. 

Ara, m'agradaria parlar breument del terme feminisme (o feminis- 
mes), un terme que apareix inevitablement quan es parla de moviments 
de dones. Avui, entre moltes persones, continua sent un terme rebutjat 
perquè és considerat radical i excloent (respecte dels homes). Moltes do- 
nes que defensen la igualtat de drets puntualitzen a continuació que no 
són feministes. 

Il en canvi la paraula feminisme té més d'un segle, un recorregut 
històric, neix independentment de la nostra voluntat. Apareix a final del 
segle xix a França. La historiadora Raren M. Ofien creu que el més 
probable és que fos Hubertine Auclert qui la va crear, tal com ella se 
l'atribuia. Fundadora de la primera societat francesa de sufragi femení, el 
1879, en un congrés obrer socialista celebrat a Marsella, hi afirmava: 


Aquells que ens neguen la nostra igualtat ara, també ens la negaran en el futur. 
Per tant, hem de comptar només amb nosaltres per aconseguir la nostra lliber- 
tat, no hem d'abandonar les nostres reivindicacions. Durant segles, hem estat 
massa víctimes de la mala fe per oblidar-nos de nosaltres mateixes per més 
temps, i per creure que, si treballem pel bé general, aconseguirem la nostra part 


del bé general. 

Al segle xix la paraula, amb l'arrel del llatí femina i l'acabament en 
isme, feia comparable el terme a tots els moviments socials moderns, els 
ismes nascuts al segle XIX, com ara el liberalisme, l'anarquisme, el socia- 
lisme, el comunisme. Se li donava un sentit polític al terme, com a orga- 
nització política de les dones per aconseguir uns objectius. 

La paraula es va estendre ràpidament per Àsia, Amèrica Llatina, 
Europa i els Estats Units, es va popularitzar a través dels diaris, va pro- 
vocar debats i publicacions específiques, i de seguida va ser rebutjada per 
alguns sectors socials. 

Entre altres persones, dones i homes, Dolors Monserdà —novel- 
lista, articulista i assagista de la Renaixença— va publicar el 1909 un 
llibre titulat Esfudi feminista. Hi proposava un feminisme catòlic i cata- 
lanista, en oposició al sufragisme anglès, de tarannà laic. 

A l'Amèrica del Sud, a Argentina, ja el 1901 s'hi presenta, a la 
Universitat de Buenos Aires, una tesi doctoral titulada dEl movimiento 
feministav, que va llegir Elvira López, amb la qual es va doctorar en 
Filosofia i Lletres. Defensava que el feminisme tenia les arrels en l'evo- 
lució econòmica i que era fruit de la ciència positiva i de l'ensorrament 
dels principis escolàstics. I el 1916, a Yucatàn, a Mèxic, s'hi celebrava el 
Primer Congrés Feminista. 

En l'evolució d'aquest terme, avui es parla de /eminismes i no de 
feminisme (en singular), perquè s'hi engloben diferents moviments plu- 
rals, diversos. En general, tot i que els historiadors en tenen diferents 
concepcions, els feminismes tenen com a característiques comunes que 
questionen la supremacia masculina i volen transformar la situació de les 
dones, en un moment i un lloc determinats. 

A Catalunya, a Espanya, sense oblidar el treball callat de moltes do- 
nes i grups, avui no hi ha moviments importants, significatius, de dones, 
com fa tres dècades, que empenyin la societat a canviar. 

La situació de les dones ha millorat significativament, amb la con- 
questa de molts drets. Per parlar de dues de les últimes lleis significatives, 
Espanya va aprovar la Llei d'igualtat efectiva de dones i homes el 2007, 
i Catalunya, la Llei del dret de les dones a eradicar la violència masclista 
el 2008. 

Avui els governs democràtics i les administracions, els organismes 
supranacionals, han assumit polítiques d'igualtat. Cal que la perspectiva 

de gènere estigui present en el govern del país quan aprovi una mesura 
qualsevol que afecti homes i dones. Cal que totes les mesures que s'adop- 
tin siguin transversals i arribin a totes les àrees de govern, perquè, a la 
vegada, arribin a totes les dones, i de tot el territori, i siguin efectives. 

Però ara el panorama és fosc, amb la crisi econòmica. Les retallades 
en els serveis socials perjudiquen directament les dones, que han d'assu- 
mir més quota dels treballs de cura dels altres. 

L'Institut Català de les Dones té vigent el VI Pla de polítiques de 
dones 2008-11, un instrument de planificació estratègica que vol actuar: 
sobre canvis culturals que transformin estructures i models patriarcals, 
sobre la participació de les dones, la reorganització dels treballs i les no- 
ves polítiques dels temps, i sobre la qualitat de vida i la cohesió social. 

El pla també vol fer una intervenció integral en l'abordatge de la 
violència masclista, que continua causant la mort de dones i dones. En 
total hi ha previstes 560 actuacions. 

Com diu el pla, donant valor a les aportacions de les dones en la 
construcció, el manteniment i la transformació de la societat, s'avançarà 
cap a una Catalunya més justa i més equilibrada. 

Tot això en l'àmbit collectiu, polític, d'organització de la societat. 
En l'àmbit individual, de la vida de cada persona i de la convivència, crec 
que el propòsit de les dones consisteix a tenir els mateixos drets que els 
homes, i questionar el codi secret d'un ordre que converteix les diferèn- 
cies en desigualtats. 

Nosaltres hem de fer aportacions transformadores que facin que 
tots visquem millor. En definitiva, viure en igualtat per viure la diferèn- 
cia. Això és difícil, però seria perfecte. 

Totes les profecies diuen que l'home provocarà la seva destrucció. Però els se- 
gles i la vida que sempre es renova van engendrar també una generació de 
persones que estimen i somien, homes i dones que no van somiar la destrucció 
del món, sinó la construcció del món de les papallones i els rossinyols. 


GIOCONDA BELLI 


1. De primaveres i altres vents 


Escriure en els mateixos dies del maig reivindicatiu, de l'explosió, a les 
places de les ciutats d'Espanya, de la joventut que reclama una democrà- 
cia de debò, em fa reflexionar sobre altres moments del passat, i també em 
condueix, irremeiablement, a llocs pròxims en el temps, però allunyats en 
l'espai: penso, per exemple, en la Primavera Àrab. La Primavera Àrab ha 
rebut una notable atenció als mitjans de comunicació occidentals, però 
pocs han esmentat el rol que les dones hi tenien. En qualsevol cas, però, 
un cop més, elles hi han estat presents, a l'avantguarda de les protestes." 


1 Aquest article semmarca en el projecte U/33-10, Per amor a la ciutat: dones del passat, present i 
futur de Tarragona, finançat per l'Institut Català de les Dones, del qual sóc investigadora principal. 
En aquest cas proposo una reflexió sobre la Primavera Àrab, les dones i les revoltes, el Maig del 
68 i el 15M, i ressalto la participació política de les dones en les contestacions socials al llarg de la 
història. 

2 chttp://opinionessofthevvorid.com/2011/01/31/egyptian-vvomen-tale-to-the-streets-alongside- 


the-men-to-protest-the-government/:.. 

En primer lloc van tenir un paper important a les manifestacions 
tunisenques, avançaven per l'avinguda Bourguiba al costat dels marits, 
amb els fills, o soles, i al marge dels homes, formaven línies de protesta, 
i això —si tenim en compte les idees occidentals sobre les oprimides 
dones àrabs— hauria d'haver constituit notícia , però ningú no en va dir 
res. L'espurna per a la revolta egípcia —la manifestació del 25 de gener 
a la plaça Tahir— la va encendre la proclama d'una apassionada jove 
mitjançant un vídeo publicat al FacebooRó 

Abusar de les dones —una questió fonamental en paisos com ara 
Líbia— va fer esclatar les consciències: a Tobrul, una noia d'una família 
de classe mitjana que s'havia acabat de llicenciar (Iman al-Obeidi)" va 
irrompre en una conferència de premsa del Govern, a Trípoli, i va acusar 
les tropes de Gaddafi d'haver-la detinguda en un control i d'haver-la 
violada després. Aquella denúncia va promoure manifestacions de dones 
contra el règim a les ciutats controlades pels rebels: Benghazi i TobruR. 
Al lemen, columnes de dones amb burca van manifestar-se a Sanaa i 
Taiz per forçar la dimissió del dictador, mentre que, a Síria, les dones es 
van enfrontar a la policia armada secreta mentre bloquejaven carreteres i 
exigien que els nexcarceressin els marits i els fills. 

Aquests moviments han incentivat l'activisme i la voluntat de canvi. 
Les dones han recordat la funció de les primeres feministes egípcies, que 
el 1919 van lluitar per independitzar-se de la Gran Bretanya, així com 
la implicació que tingueren a Algèria, del 1954 al 1962, per independit- 
zar-se de França. Però avui, a diferència del passat, el nombre de dones 
actives és molt més gran. Això que acabem d'apuntar impacta encara 
més quan palpem el silenci amb què les han invisibilitzades, els mitjans 
de comunicació, que d'una banda només estan atents a les narratives i als 
discursos que imperen quan es tracta del món àrab (religió, fonamenta- 
lisme, petroli i Israel) i que d'una altra banda ceguen les forces socials que 
estan canviant la vida de centenars de milions de persones. 

Els avenços d'aquestes noves generacions en l'educació i en els nivells 
professionals han col'locat algunes dones com a presentadores en els tele- 
notícies via satèl'lit —Al-Jazeera. Gràcies a l'expansió d'internet i les xarxes 
socials, han exercit funcions de lideratge en el ciberespai amb una llibertat 
major que la que mai haguessin pogut tenir a les places de les ciutats. 


3 chttp://boingboing.net/2011/02/02/egypt-the-viral-vlog.htmlb. 
4 chttp://vvyvvejuancole.com/2011/03/vomens-rallies-in-libya-protest-rape.htmlb. 

: an : . 4 
Font: chttp://generoddhhlasdiosas.blogspot.com/2011/05/una-prima- 


vera-arabe-para-las-mujeres.html:. 


Són també en els moviments obrers i en les manifestacions pú- 
bliques — Tunísia, Egipte. Les activistes provenen de totes les classes 
socials: les de classe mitjana i alta sovint concentren les seves energies 
en els temes de representació política i les lleis que afecten la igualtat. 
Cercar garanties constitucionals de paritat electoral és un camí possible 
per contestar la regressió que els comporta els costums patriarcals. A les 
activistes de les classes obreres, en canvi, els preocupen especialment els 
salaris i els drets dels treballadors, conscients que, si hi haguessin sindi- 
cats més potents, millorarien les perspectives d'aconseguir més drets per 
a les dones. La sanitat, l'alfabetització i el benestar material són aspectes 
que afecten totes les dones i, per aquesta raó, d'això, se n'ocupen totes. 
Saben que, si es democratitza, la política podria, potencialment, dedicar, 
a les dones i als més pobres, més recursos estatals. 

Malgrat el paper preponderant de les activistes femenines en la Pri- 
mavera Àrab, la majoria dels polítics rarament n'han reconegut la impor- 
tància, encara que s'hagin beneficiat de tot allò que hi han aportat. En 
consequència, no n'hem vist cap representant en la comissió designada 
per revisar la constitució egípcia i per preparar les eleccions del setembre. 
A partir d'aquesta nul:la consideració, s'entén que només s'hagi nomenat 

una dona per al gabinet interí, compost per 29 persones. A més a més, for- 
ces patriarcals fonamentalistes han decidit que, a causa dels canvis polí- 
tics, no cal ampliar els drets de les dones. Í el vent va bufar mals presagis el 
8 de març. Un grup d'unes 200 dones van commemorar, a la plaça Tahir, 
el dia internacional de les dones. Joves militants religiosos" les van atacar, 
les van escridassar i els van dir que se n'anessin cap a casa a rentar plats. 
Alguns membres dels Germans Musulmans han filtrat que treba- 
llen per implementar una forma medieval de la Llei islàmica que com- 
portaria segregar homes i dones als llocs de treball. Per la seva banda, 
el muftí (o principal assessor sobre dret islàmic del Govern egipci) ha 
demanat erevisar, les lleis sobre l'estatus personal laic que afavoreixen les 
dones i que va rebre el suport de Suzanne Mubarah, la moderna esposa 
del deposat dictador. No obstant això, gran part de les dones egípcies 
confien" que pugui reescriure's la Constitució, de manera que es reforcin 
els drets de gènere i es conservin els 64 escons que l'anterior parlament 
els havia reservat. Els polítics del govern transitori de Tunísia —durant 
dècades el país àrab més progressista quant als drets de la dona— estan 
decidits a protegir el rol públic de les dones i volen assegurar que estiguin 
ben representades en la nova legislatura. S'han fixat eleccions per al 24 de 
juliol de 2009 i s'ha nomenat una alta comissió perquè nelabori les nor- 
mes. Aquest òrgan ja ha anunciat" que les llistes dels partits hauran de 
presentar una paritat entre les candidatures masculines i les femenines. 
En aquest sistema de llistes, no es vota un individu, sinó un partit 
que ha publicat una llista ordenada de candidats. Si la llista aconsegueix 
el 1006 dels vots en l'àmbit nacional, se li concedeix el 1006 dels escons del 
parlament. La paritat per a les dones implica que, cada dos candidats de 
la llista, un ha de ser dona, cosa que els assegura una alta representació. 
D'aquest procediment se'n diu, de vegades, quota de gènere ecremallera:. 
Tot i que el requeriment tunisenc de paritat de gènere continua sent 
conflictiu en alguns sectors, l'Assemblea Democràtica Constitucional 
Ennahda, de Ghannouchi, recentment s'hi va mostrar favorable. En con- 
trast, Abdel VVahab Hani, líder del nou partit de centredreta Al-Majd, 


5 chttp://vivv.csmonitor.com/VVorid/Middle-East/2011/0308/In-Egypt-s-T'ahrir-Square-vom- 


en-attachted-at-rally-on-International-VVomen-s-Day:.. 
6 chttp:/Avvvvv.almasryalyoum.com/en/node/404087:. 
7 chttp://english.ahram.org.eg/NevrsContent/2/8/985 1/VVorld/Region/Tunisia-to-give-vomen- 


candidates-parity-vith-men-i.aspx:. 

es va queixar" que la norma suposava eviolar la llibertat d'opció electoral, 
i va insistir que dubtava que fos eficaç per promoure la representació de 
les dones. No obstant això, l'esquerrà Moviment Ettajdid (Renovació) va 
lloar la mesura, la va titllar d'històrica i va prometre fer de la igualtat de 
les dones un sèxit irreversible i una realitat efectiva en la vida política tu- 
nisenca:. En efecte, Ettajdid vol introduir en la Constitució una esmena 
explícita sobre la igualtat de drets. 

Gestos d'audàcia. Però no exempts de recels. Elles miren cap al 
futur, però tenen —i els pesa— en la memòria el tracte que van rebre les 
algerianes que van lluitar per la independència: vuit anys d'esforços per 
rebre el premi de la marginació i l'exclusió. És lògic, doncs, témer tractes 
similars tant de liberals patriarcals com de fonamentalistes islàmics. 


2. Una mica d'història 


Podríem —i ho hem de fer— preguntar-nos per què els mitjans de co- 
municació no ens informen, una altra vegada, sobre les dones que parti- 
cipen en els moviments de revolta social i si sempre ha estat així —és una 
pregunta retòrica, és clar. 

La divisió sexual de l'espai públic i privat —vigent des dels albors 
de la humanitat historiada— ens condueix a plantejaments dicotòmics 
i, a partir d'aquests plantejaments, a asseveracions també binàries, an- 
tagòniques i poc matisades, allunyades de les realitats històriques, que 
mai no són blanques o negres, sinó dominades per la lògica dels grisos. 
Afortunadament la investigació —duta a terme per moltes estudioses 
que són feministes o que no ho són— enriqueix, dia a dia, els nostres 
coneixements. A més, aporta enfocaments nous en relació amb molts 
arguments —o àmbits— que potser es creia simplement que no eren 
propis de dones. En aquest sentit, i pel que fa a les dones i a les guerres, 
cal esmentar el VIII Colloqui Internacional de l'Associació Espanyola 
d'Investigació Històrica de les Dones (AEIHIM), celebrat a la Universi- 
tat de Barcelona al maig del 2000.2 Però ara no hi vull reflexionar, perquè 
és un aspecte que —com veiem— està conreat amb profusió. 

8 chttp://Avuyve.apitalis.com/foRus/62-national/3553 -tunisie-la-parite-homme-femme-pour- 
laconstituante-fait-debat.htmb. 


9 M. Nash i S. Tavera, Las mujeres y las guerras. El papel de las mujeres en las guerras de la Edad An- 


tigua a la Contemporanea, Barcelona: Icaria, 2003. Que està en voga l'interès per aquest tema n'és 

Tampoc no em vull centrar en els conflictes armats, sinó en els al- 
çaments espontanis, en la contestació, en els motins, en les revoltes del 
poble no mediatitzades pel poder ni pels grups dominants. En aquesta 
mena de conflictes les dones hi tenen un paper ben marcat, molts cops 
pròpiament i específicament femení, amb estratègies i actituds singu- 
lars, gairebé sempre incompreses pels seus coetanis i per les anàlisis dels 
historiadors (homes) de segles posteriors. Força coneguda és, Lisístrata, 
gràcies a Aristòfanes, potser una mica menys, Hortènsia, que, en plena 
República Romana, va tenir la valentia de dirigir-se als triumvirs en un 
discurs famós. P En acabar, els triumvirs es van encendre d'ira pel fet que 
unes dones haguessin tingut la barra de discursejar-los, de demanar-los 
responsabilitats i de negar-se a pagar mentre els homes fessin el servei 
militar. Van ordenar els lictors que les expulsessin del tribunal, però la 
cridòria de la multitud que s'amuntegava a fora els va aturar. Aleshores, 
els triumvirs van ajornar les audiències fins l'endemà. 

A l'edat mitjana i a l'edat moderna hi trobem que les dones ben 
sovint protagonitzen les anomenades erevoltes del pay (són els primers 
aixecaments populars contra l'agreujament de les condicions de vida, es- 
pecialment a partir del segle XIV en un context de crisi del feudalisme). 
Malgrat que la gran majoria de dones vivien immerses en els àmbits de 
producció destinada al consum propi o aliè, l'organització del món del 
treball gremial les excloia de tenir un negoci propi al seu nom, excepte 
en alguns casos relacionats amb l'estat civil. Amb tot, les dones s'hi van 
oposar persistentment i van ocupar carrers i places per demanar el dret a 
sobreviure i també millors condicions de vida, quan es va incrementar el 
preu dels productes de subsistència. 

El polític i filòleg alemany VVilhelm von Humboldt (1767-1835) 
escrivia que li havien cridat l'atenció grups de dones i de joves que can- 


un bon exemple el curs de la Universitat d'Estiu de la URV, edició del 2011: Dones en temps de 
guerres,. En el resum s'hi fa constar: 4El fet que des de l'antiguitat les dones les excloguessin dels 
exèrcits regulars ha comportat que només se n'hagi estudiat la participació en qualitat de víctimes 
dels conflictes armats. Però les guerres són fenòmens molts amplis i complexos que van més enllà 
de les lluites entre els exèrcits en el camp de batalla. L'arqueologia dels darrers anys confirma que les 
dones d'alguns pobles nòmades i seminòmades de les planes d'Euràsia van cavalcar armades amb 
els homes —una pràctica que l'imaginari grecoromà va considerar símbol de barbàrie. Aquest curs 
té l'objectiu d'analitzar el comportament de les dones en els enfrontaments armats, des del món 
oriental fins a l'època medieval, des del punt de vista filològic, arqueològic i historiogràfic. 


10 C. Alfaro Giner i E. Tébar Mejias (ed.), EProtai Gynaites: mujeres próximas al poder en la antigije- 
dad, València: Servei de Publicacions de la Universitat de València, 2005 (p. 79). 

taven o conversaven alegrement assegudes davant de casa seva, enmig 
del carrer, mentre feien punta de coixí, a les poblacions riberenques del 
Llobregat. Un altre relat ens explica que, a Martorell, el 1789, hi havia 
mil dones 


que trabajaban en los bolillos y en verano trabajan de dia en dia y en imbierno 
dende las sinco de la mafiana hasta las diez de la noche, y tan contentas de su 
trabajo que siempre estàn cantando cansiones honestas y es una melodía el 
escucharlas. 1 


Aquestes imatges, fins a cert punt plàcides i bucòliques, contrasten 
amb les que van protagonitzar una quarantena de filadores que el matí 
del 31 de març del 1628 van interrompre la sessió del Consell de Cent 
amb el crit de via fora famf" A la sala s'hi van sentir altres crits: els dels 
consellers que alertaven els guardes. Van poder agafar la majoria de do- 
nes, però altres es van poder escapar. 

El conflicte es produí a causa de la crisi econòmica que patia Eu- 
ropa i també al fet que costava donar sortida a la producció catalana. En 
aquest context, les filadores van poder ser les primeres que es van quedar 
sense feina per la pressió dels mestres cardadors de draps, que no els 
subministraven la matèria primera. Les filadores, llavors, van pressionar 
el Consell de Cent perquè els garantís el dret a treballar. 

El 1789 té lloc la revolta del pa," un moviment protagonitzat per 
les dones de moltes ciutats catalanes que anaven en contra de l'incre- 
ment del preu dels productes de subsistència. El 28 de febrer d'aquell 
mateix any, arran de l'aparició, en arbres i parets, d'uns papers que anun- 
ciaven que s'apujava el preu del pa —producte bàsic en l'alimentació de 
l'època—, les dones van sortir al carrer i van ser les primeres d'iniciar la 
protesta. Els cronistes ens expliquen que, el primer dia, les barcelonines 
van recórrer els carrers de la ciutat des de la Boqueria fins a la plaça de 
Sant Agustí, seguint l'eix viari més concorregut i popular. En el seu re- 
corregut, van incendiar totes les parades de venda de pa que van trobar 
11 J. Codina, J. Moran i M. Renom, El Baix Llobregat el 1789. Respostes al questionari de Francisco 
Zamora, Barcelona: Curial Edicions Catalanes i Publicacions de l'Abadia de Montserrat, 1992. 


12 Cf M. Vicente Valentín, aDarrere les estructures gremials: dones i institucions econòmiques a la 
Barcelona del XvIv, Pedralbes. Revista d'Història Moderna, número 13, 1993. 


13 O. Pi de Cabanyes, eDos textos inèdits sobre els "rebomboris del pa" de 17892, Miscellanea Bar- 
cinonensia, Barcelona, 1972. 

fins que van arribar on es pastava i es feia el pa per a tota la ciutat, i 
també hi van intentar calar foc. 

El segon dia del conflicte —és a dir, l'1 de març, diumenge —, van 
ocupar els carrers i els espais on hi havia instal'lades les institucions del 
poder, responsables que s'hagués apujat el preu del pa. Aquest segon dia, 
van anar per l'actual plaça de Palau, on hi havia el palau del capità gene- 
ral —màxima autoritat política de l'època— i la Catedral, i hi van reben- 
tar les portes de la capella de Santa Llúcia. Cal dir que, un cop s'acabà la 
revolta, es va aconseguir rebaixar el preu del pa i també el de la carn, del 
vi i de l'oli. Arran d'aquests fets, sis persones van ser condemnades i exe- 
cutades. Una era Josepa Vilaret, l'Ànec Negre, casada amb un criat i mare 
de dos nens. Sabem que havia cremat una barraca perquè ella mateixa, 
amb orgull, ho va confessar. A la revolta del pa del 1789 hi van participar 
8.000 persones, segons algunes de les fonts consultades. En aquest alça- 
ment de subsistència, un conflicte que va interessar tant a homes com a 
dones i que va afectar diverses ciutats catalanes, les dones hi van tenir un 
clar protagonisme a l'hora d'iniciar-lo i de desenvolupar-lo. 

No era la primera vegada que s'ocupaven els carrers de Barcelona 
per demanar millors condicions de vida, ni tampoc la primera vegada 
que la mateixa població es rebel-lava contra les institucions de poder 
responsables del preu dels productes bàsics. Durant l'edat medieval, la 
carestia de peix i blat provocava que les classes populars reaccionessin 
immediatament, com ara la revolta del blat, el 1285, i l'enrenou del peix, 
el 1365, entre d'altres. 


3. Dones i revolucions 


Les dones van participar activament en tots els esdeveniments que van 
donar pas a la Revolució Francesa del 1789-1795, les revolucions del 
1848 i la Comuna de París, el 1871. El 1789, a França, les dones signaven 
peticions en què expressaven els seus problemes i preocupacions: l'erosió 
dels gremis, la falta de protecció policial, etc. Van participar en l'assalt 
a la Bastilla el 14 de juliol del 1789. A l'octubre d'aquell any, milers de 
parisenques van fer una marxa per reclamar pa, es van armar i van anar al 
Palau Reial de Versalles per emportar-se'n el forner. El 1793 uns quants 
centenars de presoneres radicals van formar la Societat de Dones Repu- 


40 


El segle de les dones 


blicanes Revolucionàries, a fi de eser armades en defensa de la pàtriav, 
aquesta societat va ser fundada per Claire Lacombe (nascuda el 1765) i 
per dones obreres que defensaven els interessos de les dones treballado- 
res. Aquesta societat també va ajudar a enderrocar els girondins. 

En les revolucions del 1848 —que van esclatar a París, Viena, Milà, 
Roma, Berlín i altres ciutats d'Europa—, les dones s'unien a les manifes- 
tacions i a la lluita. Moltes s'uniformaren com els soldats i van combatre 
als fronts. A París, un grup de dones actrius, treballadores, escriptores i 
mestres van sol'licitar el vot al març del 1848, d'altres van formar clubs 
polítics i associacions de treballadores: la Unió de Llevadores, el Club 
Fraternal de Bugaderes i l'Associació de Serventes"". El govern provisio- 
nal revolucionari de França, el 1848, va retardar concedir el vot a les do- 
nes, tot i així, Pauline Rolen —una mestra radical— va intentar votar en 
unes eleccions per a l'Assemblea Nacional. Els barons revolucionaris no 
permetien que les dones votessin. A més a més, la premsa revolucionària 


es burlava dels clubs de dones. Al final, la H República els va prohibir. 


PPC BT Same na En 


Font: chttp://htiemposmodernos.blogspot.com/2008 10 01 archive.htmb. 


El 1850, la policia va fer una batuda a la Federació d'Associacions 
de Dones Treballadores. Les que foren arrestades, les van empresonar per 


14 Aquí no mestenc en consideracions procedents de les realitats de l'àmbit català i de l'espanyol, 
perquè ja n'he parlat en altres llocs —cf£, sobretot, C. Cuadrada, aLa tasca civilitzadora de les dones: 
les absències històriquesdv, a Coral Cuadrada (coord.), Memòries de dones, Tarragona: Arola Editors, 


2009 (p. 62-66). 


41 


Distinció Maria Antònia Ferrer 2011 


haver maquinat contra la societat. El 1851, a França i a Alemanya, s'hi 
va prohibir a les dones de participar en activitats polítiques i d'assistir a 
mítings on es parlés de política. Els homes pertanyien a una elit que els 
permetia ser editors de periòdics. El 1860 els socialistes barons advoca- 
ven perquè les dones s'estiguessin a casa. El 1871 les dones van tenir un 
paper molt destacat en l'alçament de la Comuna de París. 

Les dones organitzades en grups creaven institucions per represen- 
tar els seus propis interessos. Altres dones van formar clubs revoluciona- 
ris, van formar la Unió de Dones per a la Defensa de París i l'Atenció 
dels Ferits, van organitzar revoltes pel pa, per l'enderrocament del go- 
vern, pel control dels preus. Durant els mesos que va durar la Comuna de 
París, les dones van demanar la igualtat de drets i deures amb els homes 
i van reclamar poder defensar la ciutat en igualtat de condicions que els 
homes. Una assemblea de la comissió de la Comuna va decidir apujar el 
sou a les mestres i igualar-lo al dels homes: demanaven educació i treball 
amb equitat. Durant la Setmana Sagnant, les dones van lluitar, van morir 
i d'altres van ser jutjades pel govern després que la Comuna fos derro- 
tada. En general, les dones de la classe treballadora van donar suport a 
les revolucions del segle XIX i, quan va convenir, van morir per elles. Van 
crear grups polítics i econòmics que representaven els seus interessos i 
necessitats. Encara que van ser combatudes i vençudes, van deixar un 
llegat important d'acció femenina que no pot ser oblidat. 

Als Estats Units, des del 1840 fins a la guerra de Secessió, les pione- 
res de l'emancipació van establir una lluita pels drets socials i després pels 
drets polítics. Les dones es van organitzar en diferents associacions a la 
recerca d'una identitat pròpia abans de constituir un moviment el 1848. 
La Convenció de Seneca Falls va ser una iniciativa de dones activistes 
de les associacions abolicionistes i antialcohòliques. S'hi va sotmetre a 
votació la Declaració dels sentiments. Elizabeth Stanton hi va llegir el 
text històric que incloia la subordinació de les dones als EUA i la discri- 
minació a les escoles, al treball, a la ciutat i a la religió. Fou un acte d'acu- 
sacions i raonades vindicacions. Va ser un al'legat sobre la submissió de 
les dones al poder masculí —en particular al matrimoni— en què no es 
parlava de classes socials. A la Declaració d'independència dels EUA, del 
1776, quan s'hi parla de la igualtat, les dones no hi són considerades: 


15 B.S. Anderson i J.P. Zinsser, Historia de las mujeres: una historia propia, 11, Madrid: Crítica, 1992 
(p. 319—325). 

Sostenim com a evidents per si mateixes les seguents veritats: que tots els ho- 
mes són creats iguals, que són dotats pel seu Creador de certs drets inalienables, 
entre els quals hi ha el dret a la vida, a la llibertat i a la recerca de la felicitat. 


Es tracta d'un text vindicatiu de les arrels històriques que perme- 
tia la filiació amb els pares fundadors i amb la revolució dels EUA. El 
1848 —any de revolucions a Europa, any de manifestacions del partit 
comunista—, les dones de la Seneca Falls es mostraven en un intent de 
transformar la societat als EUA/. 

D'altra banda, el 1863, Elizabeth Cady Stanton i Susan B. Anthony, 
en una assemblea per formar una lliga nacional lleial de dones, es van 
comprometre a donar suport a Lincoln (que havia promès reconèixer els 
drets dels esclaus i de les dones). La votació de l'esmena contra l'abolició 
de l'esclavitud no va tenir èxit, llavors les militants dels drets de la dona 
van renunciar als objectius específics de servir la nació, convençudes que 
la seva lluita no era només perquè s'emancipessin els negres, sinó també 
perquè es poguessin emancipar elles. L'augment del nivell de vida, un 
nombre menor de fills per família, les ajudes a la maternitat, els sindicats 
i les noves feines van permetre canviar les dones urbanes entre la dècada 
dels setanta del segle Xix i la dècada dels anys vint del segle XX. 

A les dones de classe obrera de les ciutats, la Primera Guerra 
Mundial els va permetre fer més treballs no manuals (única tendència 
promoguda per la guerra). El conflicte va fer que se supenguessin tem- 
poralment les condicions de feina de fora de la llar, però els esquemes 
tradicionals es van restablir en la postguerra. Durant la guerra, s'espe- 
rava que els homes anessin al front i que les dones treballessin a les 
fàbriques, tot ocupant els llocs dels homes (els salaris, però, sempre van 
ser inferiors). Després de la guerra es va donar per fet que els homes 
tornessin a ocupar els seus llocs de treball i que les dones se'n tornessin 
a casa —i els governs es van afanyar a fer-ho possible. Les dones es ma- 
nifestaven als carrers per les condicions de vida, la pujada del preu del 
pa, les males condicions laborals i les lleis injustes. 1908: a Barcelona, les 
dones al Mercat de les Flors hi van organitzar un funeral comú per les 
dones mortes per l'explosió d'una bomba. 1915: les dones van fer vaga 
pels preus dels lloguers injustos. 1917: les dones de Torí i París dema- 
naven que s'acabés la guerra i que s'abaratissin els productes de primera 


16 Ch. Fauré, Enciclopedia histórica y política de las mujeres, Madrid: Altal, 2010 (p. 469-477). 

necessitat. 1918: les mestresses de la classe treballadora de Barcelona 
van convèncer les obreres tèxtils que fessin una vaga pels alts preus. 


Jolan Gross-Bettelheim: Home Front, 1943 


A Rússia les manifestacions de les dones es van convertir en una re- 
volució. El 1917 el Govern es va veure obligat a racionar el pa,i les dones, 
després de sortir de les fàbriques, feien llargues cues als carrers per poder 
donar menjar als seus fills, i eels homes deien que era millor morir de 
fam que fer cuax, però duna dona no pot actuar d'aquesta manera perquè 
és la mare dels seus fills i els ha d'alimentars. Les dones, tipes d'aquella 
situació, es van manifestar el 8 de març. Demanaven apau i pas (més de 
10.000 dones). S'hi van sumar altres treballadors i es va fer realitat la vaga 
general, amb els lemes: aVia el tsartv, eVia l'autocràcials. A final de març, 
les dones reclamaven el vot: 4El lloc de la dona és a l'assemblea constitu- 
ent-. Els partits polítics competien per aconseguir el suport de les dones 
en el govern provisional. Ariadna IryRova i la comtessa Sufya Panina es 
van presentar per aconseguir escons a l'Assemblea de Moscou. El govern 
va concedir el vot als ciutadans, incloent-hi les dones. Rússia va ser dels 
primers paisos a concedir a les dones el dret de votar (el concedí després 
d'Austràlia, Nova Zelanda i els paisos del nord d'Europa). Durant la 
Revolució Russa, hi van haver dones que combatien lluitant i d'altres 
que treballaven com a infermeres, missatgeres, guàrdies, sentinelles, etc. 
Lenin va nomenar Alexandra Rollontai comissària de Benestar Públic. 
Rollontai havia organitzat el Comitè de Dones de Soldats i va organitzar 
el Primer Congrés de Dones Treballadores i Camperoles. El nou govern 
va legislar per transformar la vida de les dones. El 1920 es va legalitzar 


44 


El segle de les dones 


l'avortament. A la fi d'aquell any les dones soviètiques de la classe obrera 
havien aconseguit un nivell de progrés similar a les societats capitalistes. 
Més tard, amb Stalin al poder, les dones van tornar a perdre drets. 7 


4. Aigua de maig 


Hi ha molts refranys populars que es refereixen al mes mogut que ens 
ocupa. En cito només uns quants: 


El maig gemat fa el bon blat i l'agost fa el bon most. 
Maig arribat, un jardí a cada prat. 

Maig arribat, guarda la filosa al costat. 

Dies de maig, dies amargs: els pans curts i els dies llargs. 
Febre de maig, salut per a tot l'any. 


I tants d'altres que la saviesa de la gent ha anat conservant i repetint 
de generació en generació. 


Lady Godiva, per John Collier, c. 18975 


17 Zinsser Anderson, op. ci. (p. 338). 


18 Interessant que la llegenda reculli que la dona té d'anar despullada (cf C. Cuadrada, cCuerpos, 
textos escritos, Actes del I Congrés Internacional de Cultura i Gènere: dLa cultura en el coso, 11- 
13 novembre de 2009, Universitat Miguel Hernàndez, Elx, CD). 

Una altra questió és repassar quants fets històrics han tingut lloc 
pel maig i com n'han estat de variats. Amb paciència i sense pretendre 
ser exhaustiva, he elaborat la segúent cronologia" d'esdeveniments que, 
segons el meu parer, són ben notables: 


868 S'imprimeix a la Xina, el primer llibre de la història: E/ sura del 
diamant, a càrrec de VVang Jie. 

Segle xi A fi de protestar per l'augment dels impostos, Lady Godiva 
cavalca despullada pels carrers de Coventry. 

1229 Avalots estudiantils a París. Són els primers de què es té noticia. 

1348 Una multitud assalta el call de Barcelona després d'una epidèmia 
de pesta i n'assassina els habitants. 

1358 Violenta insurrecció camperola al nord de França. 

1429 Les tropes de Joana d'Arc s'apoderen de l'accés a la ciutat d'Or- 
leans. 

1431 Joana d'Arc mor a la foguera, a Rouen. 

1445 França: un edicte reial crea la Companyia d'Ordenança, el primer 
exèrcit regular. 

1469 Bohèmia: inici de la HI Guerra Hussita. 

1508 Miquel Àngel signa el contracte per decorar la volta de la Capella 
Sixtina. 

1527 Les tropes imperials de Carles V saquegen Roma. 

1618 Defenestració de Praga. S'inicia la Guerra dels Trenta Anys. 

1702 Guerra de Successió. Àustria, Anglaterra i Holanda no accepten el 
testament de Carles II, que cedia els regnes hispànics a Felip d'An- 
jou, i abonen els drets de l'arxiduc Carles d'Àustria. 

1765 Nova Anglaterra: els colons es posicionen públicament contra la 
britànica Stamp Act (la Llei del timbre). 

1791 Polònia basa la primera constitució liberal europea en l'esperit re- 
volucionari francès. 

1791 Consequències de la Revolució Francesa: a la Societat d'Amics dels 
Drets Humans s'hi fa públic, per primera vegada, el lema: aLliber- 
tat, igualtat, fraternitat. 

1795 França: la Convenció suprimeix el tribunal revolucionari de París. 

1796 França: Conjura dels Iguals. 


19 Elaboració pròpia. 

1797 França: execució del líder de la Conjura dels Iguals, François Noèl 
Babeuf, Graco. 

1797 Diversos vaixells de l'armada britànica, influits per la Revolució 
Francesa, hissen la bandera vermella. 

1789 Revolució Francesa: es reuneixen els Estats Generals a Versalles. 

1798 França: el Directori invalida les eleccions del mes de germinal en 
37 departaments. 

1799 Índia: mor lluitant contra els britànics el sultà de Mysore, a la for- 
talesa de Seringapatam. 

1803 Napoleó rebutja la Pau d'Amiens, del 27 de març del 1802, i reprèn 
la guerra. 

1808 Esclata, a Madrid, una sublevació contra les tropes franceses. 

1809 La població de Chuquisaca (Bolívia) se subleva contra el colonia- 
lisme espanyol. 

1810 Revolució de Maig a l'Argentina. 

1811 Declaració d'independència del Paraguai. 

1814 El rei espanyol Ferran VH anulla la Constitució de Cadis i la le- 
gislació de les Corts de Cadis. 

1814 La Pau de París acaba amb les guerres napoleòniques prèvies a 
l'imperi dels 100 dies. 

1824 Els britànics s'apoderen de Birmània. 

1837 Crash bancari a Nova Yort. 

1846 Els EUA declaren la guerra a Mèxic per poder annexar-se Texas. 

1848 Els obrers rebel'lats fan caure el govern de França. 

1860 Els Mil de Garibaldi desembarquen a Sicília disposats a conque- 
rir-la. 

1862 EUA: l'Homestead Act (Llei d'assentaments rurals) regula el re- 
partiment de terres dels indis entre els colons americans. 

1874 França: es prohibeix que els menors de 12 anys puguin treballar. 

1876 Insurrecció búlgara contra l'imperi otomà. 

1879 Pablo Iglesias funda el Partit Socialista Obrer Espanyol. 

1886 Inici de la vaga general a favor de les vuit hores de treball. Neix el 
moviment sindical als EUA. 

1887 El Congrés de la Primera Internacional, celebrat a Ginebra (Suis- 
sa), acorda que se celebri cada any el Primer de Maig (dia del tre- 
ball), en record dels amàrtirs, de Chicago, per exigir que s'implanti 


47 


Distinció Maria Antònia Ferrer 2011 


la jornada màxima de vuit hores, el dret a fer vaga, la llibertat a 
reunir-se i expressar-se, i el dret a tenir una vida més humana i justa 
a través de millors salaris. 

1888 Brasil aboleix l'esclavitud. 

1902 Tractat de Vereeniging: fi de les guerres bòers de Transvaal i Au- 
renja (Sud-àfrica). 

1909 Revolta a Lima (Perú). 

1910 Els EUA intervenen a Nicaragua. 

1915 Atac sobre Londres amb zepelins. 

1919 Paisos Baixos: s'instaura el vot femení. 

1919 EUA: el Congrés autoritza el vot femení. 

1919 Bèlgica: jornada laboral màxima de 9 hores diàries. 

1928 Mèxic: lluita entre rebels i federals a Manzanillo i Colima. 

1933 Els nazis organitzen una crema pública de llibres a Alemanya. 

1933 Gandhi inicia una vaga de fam de tres setmanes, protesta contra la 
repressió a què els anglesos sotmeten els pàries. 

1938 El Vaticà reconeix el govern de Franco com a govern legítim de 
l'Estat espanyol. 

1940 Hitler autoritza l'eutanàsia. 

1940 Ocupació alemanya dels Paisos Baixos, Bèlgica i Luxemburg. 

1940 Forces aliades són reembarcades a Dunherque sota el bombardeig 
alemany. 

1945 II Guerra Mundial: Berlín cau en mans dels soviètics. Alemanya 
es rendeix incondicionalment davant els aliats. Fi de la contesa a 
Europa. 

1952 Grècia: les dones obtenen el dret a votar. 

1953 El neozelandès Edmund Hillary i el xerpa Tenzing Norgay coro- 
nen el cim de l'Everest. 

1960 Es comença a comercialitzar la píndola anticonceptiva. 

1962 Algèria: 110 persones moren en atemptats terroristes de la (pro- 
francesa) OAS (Organització de l'Exèrcit Secret). 

1963 Greus incidents racials a Alabama (EUA). 

1965 Matança d'europeus al Congo. 

1968 Moviment revolucionari del Maig del 68, desenvolupat a França 
durant tot el mes. 

1969 Esclata a Còrdova (Argentina) un moviment d'agitació obrer i es- 
tudiantil, el Cordobazo. 

1972 Xile: Salvador Allende nacionalitza la companyia nord-americana 
TT T. 

1978 Legalització de l'avortament a Itàlia. 

1984 Xile: el poble xilè surt al carrer per manifestar-se contra la dicta- 
dura de Pinochet. 

1985 38 morts a causa dels enfrontaments entre seguidors anglesos i 
italians en un estadi de futbol belga. 

1989 Declarat l'estat de setge a l'Argentina davant l'onada de saquejos a 
establiments comercials provocats per la crisi econòmica. 

1998 L'Assemblea francesa aprova la setmana laboral de 35 hores. 

1998 Indonèsia: gràcies a la pressió popular, el corrupte dictador Suharto 
cedeix el poder al vicepresident. 


Foto de Visentico/Sento (amb llicència de Creative Commons) 


Malgrat que, al llarg dels anys, en el mes de maig, hi hagi hagut 
tants esdeveniments i tan diversos, arran de la iniciativa del moviment 
Democràcia Real Ara (conegut per 15M), han aparegut cartells i re- 
ferències com les que apuntarem a continuació. Es evident que, per a 
l'autor del cartell de la il'lustració que reproduim (aUn altre maig és 
possibles), només hi ha un maig significatiu, el del 1968. No ho pot ser, 

per exemple, el maig del 1802 —inici de la lluita espanyola contra el 
francès— o el maig del 1871 —última batalla de la Comuna de París, 
que havia començat al març. 

Però el maig del 1968 va ser una flamarada, una fogonada les con- 
sequiències de la qual encara ens afecten avui (la prova, el cartell que 
comentem), però no perquè el moviment s'hagués posat en pràctica mit- 
jançant algun tipus de reforma institucional. Al contrari, la immediata 
reacció al Maig del 68 va ser la mobilització de la dreta. Coneixem per 
Maig Francès (o Maig del 68) la cadena de protestes que es van dur 
a terme a França (i, especialment, a París) durant els mesos de maig i 
juny del 1968. Aquesta sèrie de protestes la van iniciar grups estudiantils 
d'esquerres contraris a la societat de consum. Posteriorment s'hi van unir 
grups d'obrers industrials i, finalment, i de forma menys entusiasta, els 
sindicats i el Partit Comunista Francès. Tot plegat va provocar la major 
revolta estudiantil i la major vaga general de la història de França" (i 
possiblement de l'Europa occidental), que fou secundada per més de 9 
milions de treballadors. 

El Maig del 68 va estar vinculat amb el moviment hippy, que s'es- 
tenia llavors. La magnitud de les protestes no havia estat prevista pel 
Govern francès, i va posar entre les cordes el govern de Charles de Gau- 
lle, que va arribar a témer una insurrecció de caràcter revolucionari des- 
prés que s'estengués la vaga general. Això no obstant, la major part dels 
sectors que van participar en la protesta no van arribar a plantejar-se 
prendre el poder ni insurgir-se obertament contra l'Estat, i ni tan tan 
sols el Partit Comunista Francès va arribar a considerar seriosament cap 
d'aquestes possibilitats. El gruix de les protestes va finalitzar quan De 
Gaulle va anunciar eleccions anticipades, que es van fer el 23 i el 30 de 
juny. Després de les eleccions de juny, el Govern francès va reconèixer la 
necessitat d'emprendre una política de reformes profundes per afrontar 
el malestar social. A l'abril del 1969, es va celebrar un referèndum sobre 
el projecte de regionalització (una de les principals reivindicacions polí- 
tiques d'aleshores era una major descentralització de l'Estat) i la reforma 


20 J.M. Sànchez-Prieto, dlLa historia imposible del Mayo francése, Revista de Estudios Políficos 
(Nueva Época) (112), 2001, p. 109-133. 


21 E./J. Hobsbavvm, Revolucionarios: ensayos contempordneos, Barcelona: Ariel, 1978. 

del Senat, que De Gaulle va plantejar com un plebiscit sobre la seva ges- 
tió en anunciar que abandonaria la presidència si no triomfava el sí. 

Tot i les amenaces del president, els francesos van votar majori- 
tàriament el no i van fer que De Gaulle es retirés de l'escena política. 
Aquests resultats van mostrar que De Gaulle i la seva generació no eren, 
per a la població francesa, els que podien dur a terme la reforma social i 
política que el país necessitava. La derrota gaullista marca l'inici de la fi 
de la generació de líders polítics que havien dirigit l'Europa occidental 
des de la fi de la Il Guerra Mundial. També enterrava el model de lide- 
ratge personalista que fins llavors havia marcat la Cinquena República 
Francesa. 

Els successos de maig i juny a França, senquadren dins una onada 
de protestes (protagonitzades, sobretot, per sectors polititzats de la jo- 
ventut) que va recórrer el món durant el 1968. Aquests successos es van 
estendre per la República Federal d'Alemanya, Espanya, Mèxic, Argen- 
tina, Uruguai, Estats Units i Txecoslovàquia... El Maig del 68 va arrelar 
en les consciències i va canviar molts usos i costums de la societat civil, 
però al llarg dels anys. Ningú no va proposar cap reforma concreta ni 
específica de cap institució. A tot estirar es va desitjar vagament una re- 
volució d'envergadura indeterminada, fins i tot es parlava de la drevolució 
de la vida quotidiana,. En aquest context revolucionari podem, un altre 
cop, fer-nos l'eterna pregunta: També hi eren les dones, 

Fa tres anys —quan se'n van complir quaranta de l'històric maig que 
no tan sols va commoure París, sinó que va córrer com una reguera de 
pólvora per nombroses ciutats i campus universitaris del món—, els mit- 
jans de comunicació multiplicaven les entrevistes als antics líders, pensa- 
dors, participants i simples testimonis d'aquells fets que van canviar les 
societats occidentals. En moltes d'aquelles entrevistes s'hi va anomenar 
el feminisme. Per exemple, quan van preguntar a Daniel Cohn-Bendit si 
el 68 va fer possible el triomf del feminisme contra el masclisme genera- 
litzat, el personatge més famós de la cèlebre revolta (avui eurodiputat) va 
assenyalar que les dones es van enfrontar al masclisme dels homes d'es- 
querra, perquè l'eix fonamental que va articular aquells esdeveniments va 
ser reivindicar que cadascú pogués gaudir d'una vida autònoma." 


22 Alain Tourain també comparteix aquesta opinió (6f. ehttp://terranoticias.terra.es/cultura/articu- 


lo/mayo. alain touraine 2484769.htm,). 

Llegeixo les pàgines de periòdics i suplements literaris (inclòs Le 
Monde), i només hi trobo senyors que narren i exposen les seves inter- 
pretacions dels esdeveniments (moltes, molt pertinents). Pocs mitjans de 
comunicació es van fer ressò de les veus femenines. 

Però sabem que el desig de mostrar les sovint penoses condicions de 
vida dels treballadors va fer que Simone de Beauvoir, amb Sartre, donés 
suport als estudiants. Així mateix, l'any anterior, ambdós filòsofs havien 
participat en el Tribunal Russell, reunit a Copenhaguen, per condemnar 
la massacre de civils en la guerra de Vietnam, cremats pels bombardejos 
de napalm. La mateixa indignació es trobava entre els estudiants del 68. 

En les últimes pàgines de Tout compte fait (Final de comptes, 1972), 
fidel a l'objectiu que s'havia fixat de edissoldre tota mistificació, dient la 
veritats, Beauvoir reconstrueix la insurrecció com una observadora que 
narra els fets amb un to allunyat de l'exaltació èpica. Així, no deixa d'al:- 
ludir a la deriva del mes seguent (el juny), a la violència de grups extre- 
mistes armats amb barres de ferro i al desordre i la brutícia d'una Sor- 
bona caòtica. Amb tot, també ens fa arribar l'entusiasme que li produia 
el clima d'efervescència i canvi dels primers dies en què tot semblava 
possible en aquella universitat oberta a la vida: 


Mai, ni en la meva joventut d'estudiant, ni tan sols al començament d'aquest 
68 m'hauria pogut imaginar una festa semblant (...J als murs hi forien els me- 
ravellosos eslògans inventats unes quantes setmanes abans a Nanterre (...J a les 
escales o al mig del pati, hi havia grups que discutien acaloradament (...J joves 
i menys joves abarrotaven els bancs dels amfiteatres: qui ho volia prenia la pa- 
raula, exposava el seu cas, les idees, suggeria tasques i consignes. 


El seu diagnòstic final al'ludeix a la profunditat del fenomen quan 
afirma: 


Els partidaris de l'ordre només van voler veure en els esdeveniments del Maig 


una explosió juvenil i romàntica: en realitat es tractava d'una crisi de la societat, 
no pas la crisi d'una generació. 


El Moviment d'Alliberament de les Dones va ser la forma parti- 
cular que va adoptar el feminisme en el context polític posterior al Maig 


23 Les el-lipsis són meves. 

Francès. Del moviment estudiantil del 68, en va recollir les concepcions 
polítiques, la definició extensa de què és política, el radicalisme, la utopia 
i el messianisme, i a tot plegat li va donar continuitat. dTot és político, 
es va dir durant el Maig del 68. És a dir, que la política no era un àmbit 
separat de la resta de la vida, ni la comesa exclusiva dels professionals de 
la política. Tot es podia posar en dubte: la política, les relacions socials..., 
però també la vida quotidiana, la cultura, la filosofia de la vida... Lobjectiu 
era ecanviar la vidar. La democràcia només es concebia directa, immedia- 
ta, se nexcloia qualsevol idea de democràcia representativa. Aquesta con- 
cepció va ser també la del Moviment d'Alliberament de les Dones, que 
afirmava: cAllò que és personal també és polític., Amb això volia dir que 
les relacions personals i privades" —domèstiques, però també afectives i 
sexuals— són, alhora, relacions socials. Són polítiques en la mesura que 
són col'lectives, fins i tot si es produeixen, ben sovint, en relacions interin- 
dividuals. En aquest sentit, no hi poden haver solucions individuals. 


(Foto: DR/Jean- Claude-Jean- Claude Seine.) 


24 Darrerament m'ha interessat una reflexió que matisa la tradicional dicotomia entre eespai público 
i eespai privato, des de l'òptica de les teories feministes, l'arqueologia i la literatura (cf C. Cuadrada, 


Mujeres y espacioso, Triang/e, 4, juny del 2011, p. 1-24). 

La perspectiva era radical. No es tractava de millorar la condició 
de les dones en la societat, d'obtenir més drets, més igualtat. És tractava 
de canviar la societat, perquè aquesta societat es basava en l'opressió i 
en l'explotació de les dones. La utopia consistia a no acceptar la situació 
donada com una realitat a què calia adaptar-se, sinó a afirmar que tot és 
possible i que no cal escollir res ni renunciar-hi. I el Moviment d'Allibe- 
rament de les Dones reprenia, pel seu compte, el messianisme del movi- 
ment obrer, i proclamava que zalliberant-se, les dones, alliberarien tota la 
Humanitat sencera,.P 


5. Spanisb Revolution 


Se'm podria objectar que ha plogut molt des del Maig Francès. Ens po- 
dríem anostrar les provocadores paraules de Daniel Cohn-Bendit que 
demanen a les noves generacions que se noblidin, ja que el món contra el 
qual ell va lluitar fa quaranta anys no existeix. I perquè no hi hagués cap 
mena de dubte sobre el que assegurava, va pontificar que aquell epassat 
s'havia mort, definitivament —abans de fer un tomb pel món per divul- 
gar un llibre d'entrevistes titulat lapidàriament Forget 68.7 Els nous drets 
de les dones, dels homosexuals, dels disminuits, etc., i la consciència eco- 
lògica, adquirits després del 68, han creat un món veritablement nou. I 
també han fet que les velles lluites de quatre dècades siguin anacròniques 
i inadequades per a la societat actual —segons l'autor. 

Ara bé, sés cert, això" Als fòrums de la joventut conscienciada i 
rebel, s'hi parla d'Espanya com a avantguarda de la defensa dels drets de 
les dones, però el 20 de maig, a algunes activistes que van intentar penjar 
una pancarta amb l'eslògan ala revolució serà feminista o no seràx, les 
van escridassar, les van agredir i els van estripar la pancarta. Des d'ales- 
hores, les cartes de les indignades han circulat per la xarxa, s'han reforçat 
els tallers feministes per a principiants a les acampades i s'ha escrit sobre 
el dret de les dones, un dret que s'ha reivindicat un altre cop, ara i sempre, 


25 F. Pieq, dEl hermoso post-mayo de las mujereso, Dossiers Féministes, 12, 2008, p. 69—77. 


26 dEl 68 va ser la revolta dels joves contra el món creat pels seus pares I...) després de la guerra, 
L...J rígid i conservador.s (Les el'lipsis són meves.) Gf D. Cohn-Bendit, Forgez 68, París: Editions 
de l'Aube, 2008. 

sense abaixar la guàrdia, malgrat les opinions dels antics líders revolucio- 
naris, que des de fa temps s'han arrepapat bé a les poltrones. "7 


Font:http: /Avyvvy.caladona.org/termomix/archives/tag/acampadasol. 


El moviment de dones ha explicat en un manifest per què dóna 
suport a les mobilitzacions del 15M i quines reivindicacions hi fa. També 
hi demana que el feminisme sigui a les places. L'agressió a la pancarta 
feminista va fer que es convoqués un taller sobre feminisme per a aprin- 
cipiants, al qual van assistir moltes persones. Hi van preguntar què s'en- 
tenia per feminisme i se'ls en va aclarir el significat que té avui. 

Aquest n'és el manifest: 


27 4Arrancan pancarta feminista en Sol... pues eso, uno ràpido para decir que varias compas colga- 
ron anoche tres pancartas que ponían: "la revolución / ser / feminista" (el "o no serà" no dio tiempo 
a pintarlo) y cuando las colgaron, recibieron insultos, las increparon y un tipo "engorilado" que estaba 
en el andamio arrancó la parte que ponía "feminista" y saludó a lo torero en la plaza, recibiendo 
aplausos y vítores a la que mucha gente gritaba que la revolución no es una cuestión de sexos o que 
es de todOs, o que el feminismo es lo mismo que el machismo...o, cf. http://imaginasinpermiso. 
blogspot.com/2011/05/arrancan-pancarta-feminista-en-sol.html . V. també: http://Avvvyy.caladona. 
org/termomix/archives/4638. 

Volem una societat en què el centre siguem les persones i no els mercats. Per 
això reivindiquem: serveis públics gratuits i vitals, com ara l'educació i la salut, 
enfront de les retallades socials i la reforma laboral. 

Exigim l'ús d'un llenguatge no sexista que anomeni totes les persones i esti- 
gui lliure d'homofòbia, masclisme i racisme. 

Volem que els homes i les dones es comprometin a construir una societat 
que exclogui la violència masclista. 

Les persones som mestresses del nostre cos, per això, podem decidir què en 
fem, com en gaudim, com ens hi relacionem i amb qui ens hi relacionem. 

Volem una societat diversa que respecti les múltiples formes de viure el sexe 
i la sexualitat (lesbianes, gais, intersexuals, bisexuals, transsexuals, transgèneres, 
queers...). 

Reivindiquem l'avortament lliure i gratuit. 

Per sortir de la crisi, és imprescindible incorporar l'enfocament feminista en 
les polítiques econòmiques, en els serveis públics, en la creació d'un altre model 
de ciutat i en les polítiques ambientals. 

Exigim que les treballadores domèstiques (o empleades de la llar) se'ns in- 
clogui en el règim general de la Seguretat Social. 

Exigim que la transexualitat no es tracti com una malaltia. 

Exigim papers per a totes i que les dones immigrants gaudeixin de tots els 
drets. 


Com assegura una de les portaveus del col'lectiu des d'un dels ten- 
dals de la plaça del Sol de Madrid, es tracta d'una revolució per la lliber- 
tat de tots i totes, d'homes i dones, que comencen a despertar-se malgrat 
els impediments i l'opressió d'un sistema polític, econòmic i social que es 
va oblidar de les persones i va construir un món de paper, l'únic valor del 
qual són els diners. Hi hi haurà avanços, retrocessos i dificultats, desa- 
cords i distints punts de vista que hauran de convergir, ja que hi destaca 
l'aposta pel procés, que va més enllà de la immediatesa i del pragmatis- 
me, una nova actitud vital davant del món que anirà creixent sostinguda 
per les bones intencions i el genuí intent que joves i no tan joves han 
projectat cap al futur.È Per fer un altre món possible, s'obre, doncs, un 
camí d'aprenentatge, una altra via civilitzadora de les vies civilitzadores a 
què estem tan habituades les dones des que el món és món. P 


28 chttp://Avuvv.amecopress.net/spip.phpèarticle6955:. 


29 Aspecte que també m'ha interessat (cf. C. Cuadrada, eOtra Universidad es posiblev, ISBN 84- 
934085-0-6, 2004, p. 75—93). 

Hannah Arendt va dur a terme una reflexió original sobre l'acció 
humana. Pretenia unir la vida del pensament amb la vida de l'acció. Pen- 
sava en l'acció humana a partir de la natalitat. Cada ésser humà que 
neix és un nou començament, un deginner. L'espontaneitat del nounat 
és l'anunci d'alguna cosa que és imprevisible. Aquest nou començament 
obre la possibilitat d'un segon naixement, la seva inserció en el món a 
través de la paraula i de l'acció. I, fidel a les meticuloses distincions que 
li agrada de fer, Arendt explica que actuar no és ni laborar ni produir. 
Laborar és dur a terme el treball improductiu pel qual se satisfan les 
necessitats vitals. No deixa empremtes. Les dones ho sabem tot, d'aques- 
ta feina. Són les tasques domèstiques: treure la pols avui per tornar a 
començar demà. És una lluita contra la invasió de la natura, contra la 
degradació. Sense aquest interès a mantenir netes les cases, donar de 
menjar, ocupar-se de cuidar malalties i debilitats, cap altra empresa no 
seria possible. Una feina poc heroica que, quan la fa un heroi com ara 
Hèrcules —netejar els estables del rei Augies—, esdevé gesta justament 
perquè només la fa una vegada. 

Estem en condicions de replicar contra alguns dels llocs comuns de 
la nostra cultura patriarcali afirmar, utilitzant els ensenyaments d'Arendt, 
que dir que eHèrcules és un herois és un prejudici, i a continuació emetre 
un judici com aquest, referit a un exemple concret: d'heroicitat és viure 
com una mestressa de casas. Produir és treballar per fer un objecte, que 
es converteix, així, en el fi de la feina feta. Aquí tot són empremtes, el 
nostre món és ple d'objectes produits. La producció humana construeix 
i destrueix, utilitza i força, empra els recursos per obtenir un producte 
final. El llenguatge dels mitjans i els fins li és absolutament apropiat: 
transformar les primeres matèries, usar instruments, obtenir resultats, 
utilitzar recursos, aconseguir els objectius. 

L'acció ni és la feina vital, ni és el treball productiu. La capacitat 
d'actuar és la cosa que fa que la vida sigui valuosa. Perquè som comen- 
çadors, beginners, perquè cadascun de nosaltres anunciem quelcom nou, 
imprevist —viure sense actuar és com renunciar a la nostra humanitat. 
Es pot viure sense laborar i sense produir —quan d'altres ho fan per 
nosaltres, de manera que les nostres necessitats vitals restin satisfetes—, 
però viure sense actuar, malgrat que tantíssims humans han viscut i viuen 
d'aquesta manera, no posseeix la dignitat de la vida humana. Actuar és 

néixer en un món de relacions humanes de què es forma part en prendre 
la paraula públicament i en proposar, donar suport i realitzar iniciatives 
a l'espai públic. L'acció és concertada, perquè, si un la comença o la pro- 
posa, té de comptar que molta gent la realitzarà: som a l'espai en què ni 
hi ha ningú que ordeni ni ningú que hagi d'obeir, perquè les coses es fan 
per acord mutu, després de discutir i dialogar. 

Aquest esment a la natalitat com a renovació, al nounat com a ésser 
d'esperança de canvi, troba el seu ressò en les paraules d'Eduardo Galea- 
no a l'acampada de Barcelona, el 24 de maig: 


Cada cop que m'acosto a aquestes extraordinàries concentracions de gent jove, 
penso que hi ha un altre món que ens espera. Aquest món merdós està emba- 
rassat d'un altre món, i són els joves els que el tiren endavant. 


Acabo expressant el meu agraiment més profund als joves i als que 
ja no ho són tant que han fet possible aquest maig del somni de l'im- 


possible. 


Vilallonga del Camp, maig de 2011 


30 chttp://vvvyi. youtube.com/vatchèv-8YoeNtveyMOo-. 

